Terence McKenna kun Art Bell 


Terence McKenna diskutas kun radio-hosto Art Bell che Coast 
to CoastAM en mayo 1997 

Parto 1 


Art Bell: Bona matino ad omnu, me esas Art Bell, ed en la 
duranta aventuro aden la nesavata, neexplorita teritorii di la 
homala mento, ni deviacas kelke canokte, ed interviuvas tre, 
tre neordinara persono sur la Granda Insulo di Havayi, qua 
nomesas Terence McKenna. Qua esas Terence McKenna? Or, 
inter altre, il esas probable la sucedanto di Timothy Leary, e 
to forsan ne esos, o divenos la foko dil interviuvo, me ne 
savas. II anke havas multa tre interesiva idei pri tempo, e to 
quon ni proximeskas. Ni parolos pri to omna kun Terence 
McKenna, tre interesiva kerlo. Fakte, il mustis decensar.. or, 
ni saveskos pri to .. de tre obskura loko. 

AB: lco esos tre interesiva, unesme ni probez establisar 
kontakto.. Terence McKenna, ka vu esas ibe? 

Terence McKenna: Me esas hike Art, bona vespero, quale vu 
standas? 

AB: Me standas bone, e me esperas ke vu audas me, e me 
audas vu bone. 

TM: Yes, me audas vu bone. 

AB: Vu esas sur la Granda Insulo di Havayi, ka vera? 


TM: To esas vera. 




AB: Nu, kande me telefonis a vu recente, vu esis en loko ube 
vu povis komunikar nur per portebla telefonilo. Ube vu 
habitas, sur monto? 

TM: Me habitas sur la rampi dil maxim granda volkano dil 
mondo, Mauna Loa. Kande vu telefonis a me, ni 
interkonsentis ke mea portebla telefonilo ne esas pronta por 
radio, do me decensis de la monto. Me ya havis ibe 128K- 
konekto al interreto qua esas senfila, 40 km tra l'aero, ma 
mea telefonili ne esas sat bona, do me decensis por parolar 
kun vu cavespere. 

AB: Or, sen la tardigo ni povus uzar interreto-telefonilo, ma 
vu havas ta mikra tardigo, do ni agas juste. Do vu decensis de 
vua monto-percheyo. Terence, quale esas habitar sur aktiva 
volkano? 

TM: Tre ecitanta, fakte, me ne savas ka vu vizitis la Granda 
Insulo.. 

AB: No, me ne vizitis.. 

TM: On pensas pri Havayi kom palmieri e senfina plaji, ma ni 
havas hike lava-flui ed alta monti, du monti, l'unesma esas la 
maxim granda volkano dil mondo, la maxim granda monto 
segun volumino, e la duesma nur kelkete min alta, do ni 
havas dramatala peizajo hike. 

AB: Kad esas posibla ke ta volkano eruptos? 

TM: Or, ol kontinue eruptas dum la lasta 13 yari, ma 
altralatere, cirkume 70 milii fore, sur la Hilo- o westa latero. 
Do ni sentas ni sat sekura hike. La Internaciona Geofizikala 
Kongreso kunvenis dufoye hike, esas granda desstabilesko 



periodale sur ica insuli, granda submara terkruli qui 
produktas lokala cunamii, ma skope eskapar homo-produktita 
katastrofo e konfundo, me parias ke me povos pasar 50 yari 
sur ica insulo e bone transvivar lo. 

AB: To esas probable bona pario.. 

TM: Me kredas lo. Me kredas ke se la mondo krulos, Havayi 
esos bona loko, e se ol ne krulos, ol esos bona loko. 

AB: E, se la volkano eruptos, to esas morto sendolora. 

TM: Yes, e dramatala! 

AB: Yes, e dramatala anke, to esas justa. Bone. Vu havas 
teorio pri tempo. Tempo, Terence, esas un ek mea favorata 
temi, do ante ke ni audos vua idei pri tempo, explikez a me 
quo, segun vu, esas tempo? Altravorte, ka tempo esas 
inventuro da ni, o ka tempo esas reala kozo? Or, me savas ke 
ni mezuras ol, ma en la kosmala senco, ka tempo vere 
existas? 

TM: Yes, vu donis a me perfekta introdukto a ca temo. En la 
Westo ni heredis de Newton l'ideo di pura duro, to esas, ke 
tempo esas spaco ube on lokizas kozi por preventar ke li 
eventas samtempe. Altravorte on egardas ol kom senqualesa, 
kom abstraktajo. Fakte me kredas ke kande ni facos kompleta 
analizo di tempo, ni deskovros ke, quale materio, tempo esas 
kompozita ek elementala distinta tipi. Omna materio, 
organika e neorganika, esas kompozita ek 104 od 108 
elementi. Tempo, kontraste, egardesas kom sentraita, 
senqualesa medio, ma fakte, quale ni experiencas ol, kom 



vivanta, sentanta enti, tempo havas qualesi. Esas tempi kande 
omno eventas bone, e tempi kande omno eventas male.. 

AB: To esas vera, Terence to esas absolute vera, me 
questionis me pri to dum mea tota vivo. Esas periodi kande 
on povas agar nulo nejusta, ed altra periodi kande on povas 
agar nulo justa. 

TM: Or, do dum studiar ico me kreis vortaro, fakte me cherpis 
ol de Alfred North Whitehead, ma me kredas ke me intelektis 
ulo quan cienco indijas, nome, ke l'universo, o homala vivo, 
od imperio od ekosistemo, irga grand-skala o mikra-skala 
procedo povas egardesar kom sorto de dinamiko inter du 
qualesi, quin me nomizas kustumo e noveso, e segun me li 
esas su-explikanta. 

AB: Pardonez me, kustumo e quo? 

TM: Noveso. Kustumo esas simple repeto di establisita 
shabloni, konservo, retrofaldo di lo ja atingita aden sistemo; 
e noveso esas lo riskoza, lo explorala, lo nova, lo ne antee 
vidita. E ca du qualesi, kustumo e noveso, en omna situesi 
ulsence interluktas, ma la bona novajo esas ke, se on 
regardas granda tempo-skali, noveso vinkas. E to esas la 
importanta punto, quan segun me cienco indijas, ke se on 
retrospektas tra la historio dil homaro, o di vivo sur ica 
planeto, o dil sunala sistemo o dil galaxio, dum ke on retroiras 
tra tempo, kozi divenas plu simpla, plu bazala.. 

AB: Yes.. 

TM: Do inversigante to ni povus dicar, ke dum ke ni 
proximeskas al prezento, kozi divenas plu nova, plu 



komplexa, do me interpretas ico fakte kom universala lego, 
qua efektigas historiala procedi, biologiala procedi, ed 
astrofizikala procedi. Naturo produktas e konservas noveso, e 
per to me intencas ke dum ke l'universo koldeskis, la originala 
nubo de elektron-plasmo, fine atomala sistemi formacesis. 
Dum ke ol pluse koldeskis molekulala sistemi, lore longa- 
katena polimeri, lore sennuklea primitiva DNA-kontenanta 
enti, pose komplexa enti, multa-celula enti, e co esas principo 
qua atingas mem ni. Remarkez, Art, ke ol funcionas trans 
omna existo-skali. 01 esas tam vera pri homala socii, kam pri 
termito-populi, o populi de atomi en kemiala sistemo. Naturo 
konservas, preferas noveso, e lo interesiva pri tala ideo, esas 
ke ol inversigas la ideo di moderna filozofio. Moderna ateista 
existalismo dicas ke ni esas kosmala acidento e pro fortuno ni 
esas hike, e ke irga senco quan on perceptas, on simple 
atribuas. Me dicas no, per profunde examenar la strukturo di 
naturo, ni povas deskovrar ke noveso esas to, quon naturo 
produktas e konservas, e se to reprezentas universala valoro- 
sistemo, la homala mondo quale ol esas hodie, kun nia 
teknologii, e nia komplexa socii, reprezentas la maxim granda 
noveso til nun atingita. E do subite on havas la bazo di etiko: 
to quo avancigas noveso esas bona, to quo lentigas ol esas 
suspektinda. 

AB: Bone, permisez me haltigar vu ibe. Kande ni parolis 
camatine vu dicis ke vu havas 128K-konekto de vua sekreta 
surmonta loko. Dum ke ni diskutas vua teorio, qua esas 
facinanta, pri noveso, me devas questionar vu pri citajo de 
plura pagini da Michael Crichton, e vu konocas ta nomo. 
Refere la interreto, Michael Crichton asertas ke l'interreto, 
quan on povus egardar kom noveso exemplizita.. 



TM: Inkarnacinta.. 


AB: rezultos, ne en plu multa noveso, ma fakte en lentesko dil 
evoluciono-procedo, o di noveso segun vu, pro ke esos 
komuneso, ne esos novigo, ne esos entraprezemeso, esos dek 
chef-idei en Usa, en Hong Kong, en Moskva, en London, e tale 
plus. Quale vu respondus to? 

TM: Or, me astonesas. Me apene komprenas lu.. 

AB: Me explikez lo altravorte. II dicas ke la interreto sufokos 
diverseso, e ke diverseso esas nekareebla por avancigo. 

TM: Or, quon me vidas, e me pasas multa hori singladie che 
l'interreto, me kredas ke ol esas la maxim granda forteso qua 
kapabligas marjinala e minoritatala vidpunti depos yarcenti. 
Altravorte, ante l'interreto, la granda establisuro-idei ja havis 
la mekanismo dil komunikili por komunikar sua vidpunto.. 

AB: Vere. 

TM: Quo eventis esas ke l'ordinara homo eniris la ludo per 
teknologio, quan segun me lu devis nultempe havar.. 

AB: Absolute, absolute lu devis ne havar ol.. 

TM: Yes, do me ne komprenas sro Crichton. Segun me 
l'interreto dissolvas frontieri inter populi, ideo-sistemi, klasi e 
partiseti, e ni obtenas multe plu richa evolucionala interago 
inter idei e tale plus. Do me vidas ol kom tre fertila loko, 
multa mutaco eventas, en hardvaro, en ideologii, quale homi 
egardas ol etp., me simple ne komprenas lu. 

AB: Or, me explikez lo tale: il sugestas exemple, ke se on 
pozus speco sur dezerta insulo, ta speco, pro ke li esas tante 



poka, necese esus tre novigema, chanjus tre rapide por 
adaptar su e transvivar; altralatere, se on pozus multa enti 
sur ta insulo, ta procedo esus multe plu lenta. Me anke ne 
esas certa ke me konsentas kun to, ma segun me ol esas 
interesiva opiniono pri la sociologial impliki dil interreto. 

TM: Or, kande on parolas pri l'interreto, on ofte parolas pri la 
olima interreto, pro ke ol movas tante rapide. Exemple me jus 
lektis papero da Alexander Chislenko che la Media-Lab che 
MIT, ed il parolas pri "plug-in" qua tradukos retosituo en un 
linguo aden altra. Nu imaginez kande on povas publikigar 
situo en Telugu, Witoto, Rusa, Franca, ec., ed altru povas 
automate glitar aden ta situo e komprenar omno. 

AB: Vu deskriptas l'inkubo di Crichton, e vua maxim bona 
revo, me kredas.. 

TM: [ridas] or, teknologio tendencas polarigar homi. Permisez 
me dicar ulo plusa pri tempo. Me dicis ke me identifikis 
tendenco en l'universo quan cienco indijas, nome konservar 
noveso, e vu questionis pri l'interreto. Ne nur l'universo havas 
ica prefero di noveso, ma omna acelero eventis plu rapide 
kam le antea. Do exemple la lenta koldesko dil universo 
duktis al kelke plu rapida aparo di organika kemio, qua duktis 
al plu rapida evolucioni di planti ed animali, qua duktis al 
histeriala rapideso di homala historio, e me ne supozas ke ta 
acelero-procedo ultemple lenteskos. 

AB: Terence, kad ol esas lineara procedo, od exponentale 
aceleranta procedo? 

TM: Exponentale aceleranta procedo, qua duktas a sorto de 
"mondo-fino"-cenaro, pro qua multa homi lokizas me kun la 



skureli, pro ke me dicas ke ca noveso-procedo nun movas 
tante rapide ke dum nia vivo-tempi ol aceleros til tanta 
intenseso ke ni experiencos plu multa noveso dum kelka 
semani o dii, kam ni ja experiencis dum la tota vivo dil kosmo. 

AB: Deo mea, vu deskriptis precize to, pri quo me jus skribis. 
Me skribis libro The Quickening.. 

TM: Ulu montris a me vua libro, en Atlanta, e me dicis, yes, 
ica viro komprenas ico. 

AB: Me komprenas ol, me supozas, de kelke plu ordinara 
vidpunto kam vu, pos askoltar vua unesma mi-horo Terence, 
ma ni parolas pri exakte, precize lo sama. Me prizentis radio- 
programo dum 13 yari, la dumnokta programo, e me esas 
experta observero di eventi e homi, ed omnanokte me 
spektis la novaji ed analizis to quo eventas en nia mondo por 
preparar la programo, e dum ta 13 yari, sendubite, sociale, 
ekonomiale, politikale, ambientale, e tale plus, en omna areo 
di homala agado, kozi komencas acelerar, nequestioneble. E 
to semblas esar exakte to, quon vu propozas hike. 

TM: Yes, ube me devancis la maxim multa homi esas, ke 
multa homi konstatis ica acelero-fenomeno, ma li tendencas 
kredar ke la kauzo esas cienco o komunikili, od ulo tala.. 

AB: To esas justa.. 

TM: Yes, or me dicas ke ol inheras en la legi di fiziko.. 

AB: Ho, me kredas ke vu esas justa. Terence, ni finas la horo. 
Segun me vu esas exakte justa Terence. Restez ibe. Interesiva, 
tre interesiva. Terence McKenna esas mea gasto sur la 
Granda Insulo di Havayi, me esas Art Bell. 



AB: Ni havas tre interesiva gastulo. Lua nomo esas Terence 
McKenna sur la Granda Insulo di Havayi. Ed il jus deskriptis a 
me, per linguo quan on mustas askoltar tre sorgoze, exakte 
to, pri quo me skribis en The Quickening, quale me audas mea 
propra teorio ampligita, od expliko di ol. 

AB: Retro nun a Havayi e Terence McKenna. Terence, me 
kredis ke ni perdis vu, ma me kredas ke vu nun esas ibe. Ka vu 
esasibe? 

TM: Ho yes. 

AB: Me askoltis dum l'unesma mihoro shokite, pro ke vu 
deskriptis exakte to, pri quo me skribis. Me konstatis, ke 
multa homi interpretas ke ca rapidesko esas subprodukturo 
di amas-komuniko, e me konstatis ke to ne esas justa, ol vere 
eventas, e me dokumentizis to en mea libro. Me skribis ke 
esas altra procedo aktiva. Nu, me ne savas ta procedo, e me 
ne savas adube ol duktas. Altravorte, homi questionos, kande 
ni atingos la procedo-fino quo eventos, e me ne havas ta 
respondo, me esas nur radio-hosto ed observero, ma forsan 
vu ya. Kande ni fine atingos segun vua termino "Timewave 
Zero", quo eventos? 

TM: Or, on povas predicar quo eventos nur per regardar la 
qualeso di lo eventinta dum ke la rapidesko aceleris. 01 
karakterizesas da dissolvo di frontieri inter homo-klasi, savo- 
feldi, kapitali, linguo-grupi, e tale plus, do segun me finala 
noveso mustas esar situeso ube omna frontieri esas 
dissvolita. Nature, quale to aspektus, me ne savas. 01 povus 
esar virtuala realeso ube on divenas Deo per la publika utilaji, 
od ulo altra, ma esas klara ke la homala nevro-sistemo 
globaligas su, konstruktas modelo de koncianta penso ye 



skalo planetala, dekamili de homi partoprenas ico, nulu vere 
komprenas lo, ma omnu servas ica emersanta Granda 
Desegno. Or, segun me l'emerso di alfabeti esis parto del 
acelero, l'emerso di homi ek primitiva mamiferi esis parto de 
ol, segun me ico esas la "komerco" di ca planeto depos 
longega tempo. 

AB: Ka vu povas dicernar exakta tempo-linei di "Timewave 
Zero"? 

TM: Yes. Ni diskutas ico kom metaforo. To quo distingas me 
del altra profeti esas ke me havas formala matematikala 
teorio.. me mencionis kustumo e noveso, ica dualista fluo. Or, 
pro ke ol esas tala fluo, on povas deskriptar ol quale la fluxo e 
refluxo di aciono-preco od ulo tala. Altravorte, on povas 
montrar ol kom lineo-grafiko. Do me skribis komputoro- 
programi qui produktas "noveso-ondi", altravorte ondi qui 
montras la fluxo e refluxo di noveso, e per lokizar historiala, 
paleontogiala e geografiala datumi che ca ondi ye diferanta 
skali, me povis dicernar "maxim bona fito". Ma l'astonanta 
konkluzo esis ke finala noveso, ca trancendanta objekto ye la 
fino di tempo, esas ne yarmili en la futuro, ol fakte kolizionos 
kun historiala neceseso dum tarda 2012.. 

AB: 2012.. 

TM: 2012. Nu, me savas ke interesas vu la Maya-kalendario.. 
AB: Yes.. 


TM: Me ne savis, kande me kalkulis ta dato, ke ol esas sama 
kam la fino-dato dil Maya-kalendario, mem la sama dio. 



AB: Ho, astonanta. Terence, quala datumin vu uzis por vua 
datumbazo, porca komputoro-programo? 

TM: Per quo me komencis? 

AB: Yes.. 

TM: Yes, or interesis me la I Ching, la chiniana metodo di 
aritmomancio. Omnu qua exploris la I Ching konkluzis ke ol 
semble funcionas, do me facis matematikal analizo.. 

AB: Vartez, me ne savas, quo esas I Ching, quasorta metodon 
ol esas? 

TM: Or, ol existas dum mili de yari en Chinia, kelkafoye on 
jetas 50 stipiti, kelkafoye per moneto-peci, ma ol esas 
metodo por produktar hexagramo, qua konsistas ek sive 
ruptita sive neruptita linei, ma sis sur l'una l'altra. Do se on 
esas matematikisto on komprenas ke se ol konsistas ek 
ruptita e neruptita linei kun sis sur l'una l'altra, mustas esar 
64 posiblesi. Mili de yari ante nun en Chinia esis multa 
literaturo pri ca hexagrami, e li sempre prizentesis per 
certena ordino, certena maniero. Me studiis questiono, ka 
l'ordino di ca hexagrami esas vera ordino, altravorte, kad ol 
guvernesas da reguli, o kad ol esas hazardala ordino 
guvernata da tradiciono, e ca obskura questiono duktis al 
deskovro ke I Ching esas kalendario de 384 dii e 13 lunala 
cikli. De lore me aperceptis ke ca kalendario de 384 dii esas 
subparto de fraktala horlojo-skemo plu preciza kam Westala 
skemi, do me sugestas ke, samamaniere kam la Westo 
konquestis la naturo di materio per elaboro di moderna 
cienco, cirkume 4000 yari ante nun en Chinia, on facis plu 



profunda analizo di tempo kam ni irgatempe facis en la 
Westo. 

AB: Terence, quo esas vua retosituo? 

TM: www.levity.com, e lore kliktez sur "Terence McKenna". 
AB: Do www.levity.com? 

TM: Korekta. 

AB: Ni adjuntos ligilo balde. 

TM: Or me kredas ke vi ja adjuntis ol, vu havas bona homi.. 

AB: Yes, Keith, il facas bonega laboro. Or, do ibe on nur kliktas 
sur "Terence McKenna", e sekurigez vu en vua stulo, segun to 
quon me ja audis.. 

TM: Lo interesiva, Art, esas ke per tala ondo on povas 
"retrodicar", altravorte, se on havas noveso-ondo qua 
deskriptas la pasinto, on mustas korekte predicar la italiana 
renesanco, la greka racion-epoko, la moderneso dil 20ma 
yarcento, do per predicar la pasinto, ni ganis su-fido ke ca 
ondo predicas la futuro. 

AB: To sonas ciencala. Cienco esas repetebleso, e se on povas 
repete demonstrar ke on povas montrar matematikale 
pasinta eventi, yes me imaginas ke on povus projektar.. 

TM: Or, me exploras ico depos 1975, ma la teorio esas 
ulsence tre konservema. 01 nultempe predicas quo eventos, 
ol predicas kande interesiva kozi esas probabla, e kande on 
disipas sua tempo. 



AB: Kande vu regardas o projektas vers 2012, quante granda 
esas la pinto o difero lore, se vua teorio furnisas grandesi? 

TM: Esas nur un punto en la tota ciklo ube la nivelo de 
kustumo falas a zero, e noveso divenas infinita, e ta punto 
eventas ye ta solstico-dato en 2012. Nu, lo esas tre interesiva, 
esas homi en la Reto qui nomesas "Singularisti", li esas harda- 
kapa injeniori, qui egardas exemple rapideso de energio- 
liberigo, de datumi-konservo, e tale plus, e projektas sua 
kurvi, e li konkluzas ke ultempe inter 2008 e 2020, ni 
produktos infinita quanti de energio, ni konservas infinita 
quanti de datumi en infinite mikra spaci, altravorte, pro 
l'acelero inheranta en ca noveso-procedo, ni transiros plu 
multa teritorio inter nun e 2012, kam ni transiris inter la 
Granda Explozo e nun. 

AB: Ho, to esas nekredebla penso. 

TM: Lo ulsence explikas lo eventanta. Lo ne esas la 
tradicionala religio, ma lo anke ne esas la sterila, stabila 
stando di cienco. L'universo fakte subisas ulsorta procedo de 
su-metamorfozo, e homi indikas ke ni transiris frontiero aden 
nova epoko di acelero aden ca procedo de su-revelo. Omna 
religio extravagas pri lo, omna strado-predikanto probas 
artikular lo. Me kredas ke lo esas reala, ma ke homi povas 
komprenar lo nur per imaji familiara. Marshall McLuhan dicis 
ke ni vehas aden la futuro uzanta nur nia retroregardo- 
speguleto. Me nomizas ico la trancendenta objekto ye la fino 
di tempo. Ulsence religio, kristana revelo, lo omna 
satisfacesos, ye maniero neexpektita, pro ke naturo havas 
apetito a noveso ed acelero aden noveso. 



AB: Do me riquestionas, ye ta instanto en 2012, segun vu quo 
eventos? 

TM: Or, me multe pripensis lo, ed esas harda e mola cenari, 
ma me remarkis ke la tempo-ondo semblas maxim kapabla 
trasar teknologio. Ulsence teknologio esas tre importanta, ol 
esas la transformo dil homala relato kun la mondo per 
utensili. Do me pensas ke to quo povus realigar ica cenaro, 
sen necesigar ke Deo ipsa aparez, esas tempo-voyajo. Se on 
regardas biologio trans enorma tempo-skali, centi de yarmili, 
ol esas konquesto di dimensionaleso. 

AB: Or, ni pripensez to. Ulu recente pozis simpla questiono: 
se tempo-voyajo esas posibla, ube esas la tempo-voyajanti? 

TM: Or, kande me pozis ta questiono a mea experti, li 
respondis ke on povas voyajar aden la pasinto, nur tam fore 
kam l'inventeso dil unesma tempo-mashino. 

AB: Ho, me pripensez to. On povus retrovoyajar nurtil 
l'inventeso dil unesma tempo-mashino, pro ke ante to esis 
nula kapableso.. 

TM: Lo esas quale probar vehar ube esas nula stradi. Lo anke 
implikas ke kande on inventas l'unesma tempo-mashino, deki 
de mili tempo-mashini quik aparos, kun homi qui retrovoyajis 
por vidar l'unesma tempo-flugo.. 

AB: To esas nekredebla, to esas tote nova penso por me pri 
tempo-voyajo, e lo forsan esas sencoza, e vua analogeso esas 
ke on ne povas vehar ube esas nula stradi. Or, vu agas to 
kande vu vehas adheme.. 



TM: E vu ne mem vizitis me hike! Ni esas tre fiera pri nia mala 
stradi. 

AB: Oli deskurajigas la populacho, me supozas. 

TM: Fakte, oli ne deskurajigas la populacho, ma oli 
deskurajigas omnu altra.. 

AB: Dum quanta tempo vu rezidas sur la volkano ibe, 

Terence? 

TM: Or, kontinue dum cirkume tri e duima yari, me proprietas 
tereno hike depos '77. 

AB: Depos '77. Ed ante to? 

TM: Me kreskis en westala Kolorado, e me havis mea filii e 
mariajo en Kalifornia, me habitis dum 35 yari en nordala 
Kalifornia. 

AB: Vu konocis Timothy Leary, ka yes? 

TM: Me konocis lu. Ni aparis publike maxim ofte en Europa 
kune kelkafoye, ed il certe enorme influis me, me konoceskis 
lu erste la lasta sep od ok yari. Kom puero dum la 1960a yari il 
enorme influis me. 

AB: Segun multa homi vu esas lua heredanto. 

TM: Or, ne da multa homi, ma ya da lu. Omnu altra tacis. Or, 
me havas mea metodo, tre interesas me la psikadelika 
experienco. Me kreskis kom katoliko, e de to me retenis 
enorma dursto a lo paranormala, lo mirakloza, lo 
supernatura. Me vizita India e me vizitas la gurui e le Geshe e 
me ne trovis to, quon me serchis, ma kande me vizitis Sud- 



Amerika e la jungli ibe, me deskovris ke LSD esas nur la pinto 
dil psikadelikala glaciomonto, e to quon me egardis kom 
moderna cienco e kemio esis fakte Shamanismo e religiala 
uzo di psikadelika planti depos mili de yari. To facinis me pro 
ke ol funcionis por me. La maxim multa homi qui serchas la 
misterio.. 

AB: Ni rikomencos ico pos la pauzo. Or, askoltez me sorgoze, 
ni havas dek-minuta pauzo, e vu audos nulo. Ne suciez, facez 
taso de kafeo, e ni retrovenos. 

TM: Bone. 

AB: La telefon-linei esas absolute vivanta, me havas konsilo 
por vi. Mea gasto esas tre neordinara persono. Lua nomo 
esas Terence McKenna. Por vere apreciar to, quon vu audos, 
se vu askolteskas ni en Los Angeles, San Francisco e tale plus, 
vu mustos cesar irgaquon vu agas, plulautigar la radio, ed 
askoltar tre sorgoze, pro ke lo esas tre sencoza, ma on mustas 
askoltar sorgoze. Terence McKenna rezidas sur aktiva volkano 
en Havayi, interesiva habiteyo, ed interesiva viro ya. 

AB: [askoltanto] Art, ka vu audis pri la teorio da Terence 
nomizita "Timewave Zero"? II sugestas ke, dum ke ni 
proximeskas a Timewave Zero, ni experiencas "tachyon"-radii 
de ol, evidente la venonta evento esas tante kolosala, ke ol 
emisos tante intensa radii, ke parto de to esas partikuli od 
ondi plu rapida kam lumo, qui retroiras tra tempo. Kam plu 
proxim l'evento, tam plu densa la radii, e tam plu freque ed 
intense ni experiencas paranormala fenomeni. Ico povus esar 
la mekanismo dop vua koncepto The Quickening. L'evento 
probable similesos "blanka truo" o mikra Granda Explozo. 01 
esos ulsence la fino di tempo por ni. Terence kredas ke ol 



eventos segun la Maya-kalendario en la yaro 2012. Ni darfas 
supozar ke exterterani, se li existas, venos amase adhike por 
reserchar la fenomeno. 

AB: Terence, me lektos a vu un plusa mesajo, de Stephen en 
Wichita, ol esas bone pensita: Art, me ne esas certa ke on 
povas egaligar noveso kun o acelero o komplexeso. Naturo 
sempre esis "nova", e surprizante nova kompare altra periodi 
dil historio di Tero. Konsidere ke 90% de omna speci qui 
ultempe vivis nun esas extingita, kun sua exotika desegni, 
semblas ke noveso esas evidenta, ma por esar efikiva ol 
mustas havar transvivo-avantajo e heredesar. Kande la 
noveso divenas impedo, ol desaparas. Acelero forsan esas 
faktoro di populo-denseso. Preske omna sociala problemi che 
homi, riproduktesis che rati. Nia nova inventuri di ca yarcento 
simple kapabligis ni artificale kompresar disto e tempo per 
moyeni di voyajo e komuniko. Profito-motivi direktis e 
limitizis la noveso di nia civilizuro dum ca yarcento, e ni 
divenas impedo. Kam plu alta la populo-denseso, tam plu 
granda l'acelero. Komparez la rapideso di mikra rur-urbo kun 
ta di urbego, kun sua populo-denseso e rezultanta problemi. 
De Steve en Wichita. 

TM: Or, me ne deskonkordas kun to omna. Certe esis fluxo e 
refluxo de noveso dum la 20ma yarcento, ma argumentar ke 
ol ne esas inter la maxim nova epoki esas desfacila. La 
questiono esas, ka noveso adheras statistikala dinamiko, o 
kad ol esas vera sinso, vera "flecho" qua direktas procedo; 
segun me ol esas la lasta. Segun me esas nevera, ke la bioto 
hodie ne esas plu nova kam ol esis olim. Certe esis nova vivo- 
formi qui extingesis, ma la prolifero di homala vivo, qua esas 
avancinta animalo plus kulturifanta ento, indikas a me ke ni 



atingis nivelo de noveso quan ica planeto nultempe 
experiencis. Nature lo esas debatebla, pro ke historio ne ja 
esas kozo quantifikita. Quale on komparez la Milito di Rozi 
kun la Milito di Rejo Anne, exemple? Tamen, esas generala 
konkordo inter historiisti ke eventi quala la Renesanco, la 
Greka Oro-Epoko, la 20ma yarcento, esas periodi kande multa 
noveso, en sociala formi e teknologii, eventis. 

AB: Vu kompozis komputoro-programo qua povas trasar la 
fluxo e refluxo de noveso e predicar granda eventi en 
historio. Quanta korekta e nekorekta predici vu obtenis? Kad 
esis nekorekta predici en la modelo, o ka vu sucesoze predicis 
omna grand evento historiala precize? 

TM: Or, segun mea kompreno di ca teorio, povas esar nula 
nekorekta predici. Altravorte, ol ne esas teorio statistikala. Ni 
ne esas justa se ni esas justa ye du ek omna tri foyi. Do ni 
mustas esar justa omnafoye. 

AB: Do vu asertas ke vu esas? 

TM: Me prizentas a vu ed a la mondo, por via exameno e 
kritiko, ke yes la Timewave, kun lua fino-punto ye 21 
decembro 2012, deskriptas tam precize kam me povas 
dicernar, la vera peripecii de noveso e kustumo dum historio 
e naturala historio. To esas l'aserto. 

AB: Terence, ka vu prizentis ica serioza cienco, cienco pro ke 
ol esas repetebla, ad egali-recenso? 

TM: Or, inter matematikisti yes, ed esas vivaca debato en 
l'interreto pri to. Tamen acepto dil Timewave ne vere povas 
eventar en la "tendo" di ordinara cienco. Vu mencionis 



repetebleso. Repetebleso esas la fundamental ideo dil 
ciencala metodo ed experimento. Altravorte "restauro di 
inicala standi". Ma la Timewave-teorio asertas ke singla 
instanto en tempo esas unika.. 

AB: Unika e ne precize rieventos, ma vu sugestas ke on povas 
lokizar la fluxi de noveso tra historio.. 

TM: Yes, ma on ne povas supozar ke on agas lo probablesale. 
Altravorte, kande on vere komprenas filozofiale quon la 
Timewave dicas, ol esas enorma atako kontre probableso- 
teorio. Quale cienco funcionas nun, esas se on volas savar 
quanta energio trafluas filo, on mezuras ol milfoye, on 
adicionas oli, ed on dividas per mil. Ma to supozas ke ne 
importas, kande on mezuras. Tante multa cienco esas tala, ke 
me ridefinas cienco, e dicas ke cienco esas la studio di ta 
fenomeni tante kruda, ke ne importas kande li eventas. E to 
do exkluzas historio, amor-aferi, korporacionala kompri, 
imperio-konstrukto, omno interesiva en la homala mondo 
esas tro frajila, tro tenue ankragita en la kuntexto di sua 
tempo, ke ol ne esas apta por tala ciencala studio.. 

AB: Do altravorte li esas mikra nesignifikant eventi qui ne 
efikas la plu grandi mezuri dil fluxo e refluxo.. 

TM: Or exemple ye certena dio kande la teorio predicas alta 
noveso, certe ulaloke en la mondo ulu travivas tre nenova 
jorno. 01 esas statistikala, "Bell"-kurvo, ne aludante vu, Art.. 

AB: Danko.. 

TM: ma "Bell"-kurvo ube kande la teorio predicas alta noveso, 
la maxim multa homi e sistemi experiencos ta noveso, ma 



nature altri ne. Kande on studias statistiko, on unesme lernas 
ke se on jetetas moneto-peco, la probablesi di facio o reverso 
esas 50/50. Se to esus vera, la moneto-peco falus sur sua 
bordo omnafoye. To esas la maxim rara de omna rezulti. Do 
tale-nomizita sekundara o terciara faktori produktas la 
rezulto "facio" o "reverso". Me dicas No: esas tempo-zoni ube 
facio favoresas, e tempo-zoni ube reverso favoresas, l'ideo ke 
tempo esas deskriptebla kom perfekte glata surfaco e 
traktebla statistikale esas nur unesma probo per greka 
idealismo, e sorgoza exameno di naturo montras ke ol esas 
neadequata, samamaniere kam perfekta cirkli ne suficis por 
deskriptar planetala movo. 

AB: Vu do asertas ke ordinara cienco ne havas, e ne povas 
havar, korekta kompreno di tempo? 

TM: Yes, pro ke ol supozas ke ol esas analizenda per 
statistiko, e to platigas e negas la difero inter diversa tempi e 
tipi de tempo. 

AB: Ho, Terence, dum quanta tempo vu prilaboris ico? 

TM: Or, depos 1971 [ridas]. 

AB: 1971. Vu dicis a me ke vu esas originale de Colorado, vua 
familio, lore exileso.. 

TM: Yes, me asistis la Universitato di Kalifornia en Berkeley 
lor la kontre-milita movado e tale plus, me esis quale puero 
en kulturala bonboni-butiko. Me studiis filozofio, arto- 
historio, e lore voyajis ad Azia, por vizitar la hashisheyi e la 
gurui, la hashisho esis bona ma la gurui nur volis mea 



pekunio. Do me voyajis a Sud-Amerika, ed ibe shamanismo 
interesegis me.. 

AB: A qua parto de Sud-Amerika, Terence? 

TM: Sudala Kolombia, la baseno dil rivero Putumayo. La 
psikadelikala planti tante facinas me. Vu mencionis 
repetebleso, or yen teknologio, o tekniko, qua permisas onu 
repete, e relative sekure, voyajar aden stranjera mondi, plena 
de stranjera formi de inteligenteso. 01 esas unika tarelate, me 
exploris NFO-i, rekoltajo-cirkli, ec., li ne ecitas me.. 

AB: Permisez me questionar vu pri rekoltajo-cirkli, multega 
homi kredas ke oli esas fraktala, e per interreto vu certe vidis 
imaji di le plu astoniva, Stonehenge ed altri, li ya semblas esar 
fraktala. Quon vu pensas? 

TM: Or, me pensas ke, me ne savas kad ol editesis en ca 
lando, ma marveloza libro Around in Circles da Jim Schnabel, 
segun me to expozas rekoltajo-cirkli. Vu e me povus pasar 
tota vespero, Art, diskutanta la relato inter komunikili e la 
homala psiko, quale homi traktas evidentaji. Me vere kredas 
ke la psikadelikala komuneso povas helpar respondar tala 
paranormala questioni, nultempe audita od evaluita, pro ke 
l'atitudo di la socio vers ta komuneso esas ke li esas 
nedependebla.. 

AB: Yes, me savas.. 

TM: Ma me opinionas ke ni ne solvos questioni quala NFO-i se 
ni ne agnoskas la psikadelikala evidentajo, e se ni ya agnoskos 
ol, li aspektas tre diferanta.. 



AB: Bone, Terence, me ne refuzas ol, ma multa gasti mea ya 
refuzas ol, segun li on ne bezonas ol. Ma me volas audar vua 
kazo por psikadelika experienci. 

TM: Or, on povus egaligar spiritala tekniki, quale Yoga e prego 
e tale plus, kun ol. Me ne esas certa ke esas konekto. Helpas 
se on esas etikala persono por uzar psikadekilaji, ma exemple 
la drogo qua facinis me maxim multe dum la yari esas DMT, 
or to ne esas bone konocata substanco.. 

AB: No, quo esas ol? 

TM: Or, DMT okuras en plura planto-speci tra la mondo, ol 
uzesas da indijena populi, ed en pura formo ek laboratorio, 
kande on fumas ol, on trovas su en la "fluganta subtaso", ma 
on trovas su ibe per iniciar ago sole, do repetebleso, e pos tri 
minuti kun la su-transformanta elfo-mashini e lia teknologii, 
on depozesas en sua apartamento nenocita. Or, ni donez 
DMT a resercheri pri NFO-i, od altri qui havas intereso pri 
paranormala fenomeni.. 

AB: Bone, vartez Terence, ni arivas a plusa pauzo.. 

AB: Terence McKenna esas mea gasto, quala tote interesiva 
persono, on mustas sidar apud la radio, plulautigar ol, cesar 
lektar onua libro, ed askoltar. 

AB: Retro nun a la Granda Insulo di Havayi e tre interesiva 
persono Terence McKenna. Terence, me havas questiono por 
vu. Ka vu spektis Star Trek? 

TM: Ho yes. 

AB: Yes, bone. Familiara che vu do esas la Prima Direktivo. 



TM: "On mustas ne interferar", me kredas. 

AB: To esas justa, yes. Or, vua aserto esas tante grava, e tante 
granda revelajo, ka ne esas posibla ke vu violacas la Prima 
Direktivo? 

TM: Or, nur cent yari ante nun Westala Civilizuro saveskis pri 
ca planti, unesme la Peyote-kaktuso, ed en 1888 meskalino 
extraktesis de to. Me opinionas ke ne esas koincido ke, lor nia 
tempo di maxim granda krizo, kande ni destruktas l'ambiento 
ed abatas la pluvo-foresti, e tale plus, ke ek ta sama pluvo- 
foresti venas fenomeno qua, se ni afrontos ol, ofras severa 
defio a nia nociono di quale realeso funcionas e kompozesas.. 

AB: E se ni falias audar ol, se ni brulas la pluvo-foresto til ke ta 
unika planto quan ni povabus uzar, destruktesas? 

TM: Or, to forsan ja eventis, esas multa kazi di homi qui 
kolektas interesiva planti de unika loko, e li retrovenas pos 
kelka monati e trovas ke ta loko esas strado. 

AB: Bone, respondez ico, Art. Terence deskriptas realista 
cenaro, ma mea questiono esas: ka co esas universala o 
lokala procedo? Segun moderna fiziko, observi efektas la 
procedo observata. Kad on remarkis, exemple, ke tempo 
lenteskas kande on regardadas horlojo. Koquisti konstatis la 
sama efekto pri bolianta aquo. La "rapidesko" forsan 
perceptesas pro ke ni remarkas certen eventi, e remarkas la 
sama eventi pose, altravorte ni produktas la procedo. De Ed 
en Nashville. 

TM: [Pauzoj 

AB: Ka co esas instanto de profunda penso? 



TM: Yes, or me ya pensas. Segun me ol esas su-satisfacanta 
predico. Ni kontributas ad ol dum ke ni deskovras ol che ni 
ipsa. Ulo vokas ni vers su, e dum ke ni proximeskas ol ni 
plusimileskas ol. Ulo skultas ek la simio-korpo dum du milion 
yari tote altrasorta ento. Dum ke ni voyajas vers ica kozo, 
quan me nomizas "la trancedenta objekto ye la tempo-fino", 
ni sempre plusimileskas ol. Olua deatra povo, olua kapableso 
konquestar spaco e tempo, e kande ni fine atingos ol, me 
imaginas ke esos senesforca instanto de kunfuzo ed agnosko. 

AB: Indikofosti survoye: vivo sur Marso, forsan sur Europa, 
klono.. 

TM: L'emerso dil interreto, virtuala realeso, nanoteknologio, 
forsan exterterana objekti, to omna, to omna e pluso. Un 
imajo quan me havas di ca kozo, Art, ta speguloza buli qui 
pendas en danso-klubi, qui sendas cintilifi cirkum la muri. La 
cintilifi esas distordi dil bulo, do dum ke ni proximeskas ad ol, 
esos sempre plu multa disrupto di ordinara realeso, sempre 
plu distordita cenari.. 

AB: Ta procedo klare ja eventas.. 

TM: Yes, ed omnu per sua propra timi, religiala instrukteso, 
espero, li probas projektar, quo esas ol? Ed esas multa timo, 
multa necerteso. Me ne timas ol. Lo bona pri psikadelikala 
"exterterani" esas ke li ne vibras per la griza kolori dil 
populara komunikili, ol esas multe plu pozitiva ed afirmiva 
kontakto qua eventas per la planti. 

AB: lca planto quan vu deskriptis, DMT, me ne konocas ol.. 



TM: Lo atraktiva pri ol, esas ke ol esas un ek le maxim potenta 
psikadelikaji, ma olua efekto duras nur kin minuti.. 

AB: Kin minuti! 

TM: Kin minuti. Do ulu qua sempre kritikis psikadelikaji e lo 
paranormala, devas adminime esar pronta kolokar kin minuti. 
Ni til nun perdis nulu, pose on simple pluduras onua jorno. 

AB: L'efekti, ka vu povus deskriptar li, a mea audantaro, qui 
forsan rimemoras l'efekti di LSD o diversa "champinioni"? 

TM: 01 esas tre diferanta. LSD esas sorto de psikologiala su- 
exameno e stranja penso-procedi. Per DMT on experiencas 
sento di irar a loko, ol komencas dum 15 sekundi, e subite on 
esas en loko, e ta loko esas plena de "su-driblanta juvelizita 
korbobaloni", qui esas inteligenta, ulsence li similesas male- 
instruktita Rottweiler-hundi, li springas adavane. E li 
konduktas ulsorta linguo-leciono. Li havas linguo videbla. 

AB: Quo esas la fonto di DMT, kad ol esas fabrikita drogo? 

TM: 01 povas esar, ma la fonto esas vere en naturo, en planti 
quala Psychotria Viridis, ed altra tala Latina nomi, le maxim 
multa esas sud-amerikana planti, ma omna ekosistemo sur 
Tero havas fonti di DMT. Fakte, la homala cerebro naturale 
produktas DMT. Pro quo, ni ne savas. Ma yen drogo qua 
vidigas da homi mikra enti, e la sama drogo okuras naturale 
en la homala cerebro. Or, me ne asertas ke to solvas la NFO- 
fenomeno, ma quanta homi exploris to? 

AB: Or, permisez me questionar: esas multi qui asertas ke li 
abduktesis, Terence, e se vua teorio esas korekta, on povus 
verifikar ol per mezurar DMT en cerebri di ta homi. 



TM: Or, me dicis ke ol duras nur kin minuti. Do nenormala 
quanti de ol en la korpo rapide diminutas til normala nivelo. 

01 esas un ek la maxim kurte-duranta drogi en la korpo. E 
ciencisti deskovris ke ol atingas sua maxim alta nivelo inter 3 
e 4 kloki matine. Or, lore homi intense REM-sonjas. 
L'australiana indijeni havas koncepto di "Dreamtime", e 
segun me kande on kunpozas to, la kemio di DMT, NFO- 
abdukto-raporti, e l'efekto di moderna komunikili ye homi, on 
preske povas pridiskutar la NFO-fenomeno. Me kredas ke 
exterterani existas, ma li povas atingar ni nur per nia menti. Li 
ne transiras l'universo en navi titania, li anke ne projektas 
hologrami di su ipsa aden la dezerto-aero, li venas tra la 
homala mento, ed en omna kulturi omnaloke ed omnatempe, 
ecepte Westala Europa ed intelektozi dum la lasta kelka 
yarcenti, la homala mento sempre frequentesis da elfi, 
gnomi, nixi. Do segun mea la NFO-fenomeno esas nur 
exemplo di nia relato kun senkorpa menti per l'imagino. Lore 
on dicas: do co esas l'anciena argumento per psikologiala 
redukto. No, pro ke kande me dicas "homala imagino", me ne 
intencas ula psikologiala funciono, segun me la homala 
imagino esas la maxim granda parto de ni, ed ube ni pasos 
grandaparte cetera homala historio. 

AB: Me konkordas. Quale homi generale reaktas a vua teorio. 
Me nun recevas multa e-mesaji, homi vere audas vu, e multa 
konsentas kun vu. Ma esas anke ti qui violente deskonsentas, 
ka ne? 

TM: Oryes, esas multa ovegi ruptebla en ca ludo. Me 
mencionis cienco e probableso-teorio. Esas multa interesti pri 
certena versioni dil NFO-fenomeno. Ma me adportas ne nur 
rakonto, ma metodo. 



AB: Do se on mezuras DMT dum NFO-renkontro, on trovas ol 
ye ta instanto? 

TM: Yes, ed altra tempo kande on trovus ol esas lor homala 
morto. To esas tre importanta. Kande ni mortas ni 
experiencas DMT-"trip". Me anke kredas ke dumnokte, kande 
ni sonjas, ni penetras aden domeni de ube ni memoras 
preske nulo. 

AB: Do to esas altra tempo kande on povus mezurar alta 
nivelo de DMT en la cerebro? 

TM: Ka vu intencas morto? 

AB: Yes, amba exempli quin vu citis, REM-sonjo e morto. 

TM: 01 ya konfirmesis dum REM-sonjo. Facar tala resercho 
che mortanta homi duktas a multa etikala questioni. 

AB: Me komprenas. Ka vu savas ube ol konfirmesis? En qua 
institucuro? 

TM: Che l'Universitato di Mississippi, esquado duktita da viro 
Christian. Irgu qua interesesas devas simple serchar "DMT" 
per interreto, e li astonesos. 

AB: Vua logiko-kateno esas sencoza che me. Ni priparolez nun 
paranormala eventi. Dum ke ni proximeskas Timewave Zero, 
vu asertas ke paranormala eventi, fantomi, koboldi, e tale 
plus, augmentos, to quo sugestas ke DMT esos mezurebla, ka 
yes? 

TM: Certe DMT divenas plu konocata en socio, esas hobio 
nun di trovar planti en onua cirkumajo, ed extraktar ol. 



AB: Kad ol ja esas kontre-lega? 

TM: Or, yen interesiva situeso. Omna homo havas ol en sua 
korpo, tamen ol esas inter la maxim kontre-lega substanci.. 

AB: To esas sencoza.. 

TM: Yes, lo esas sencoza. 01 esas la "Catch 22", ni omna 
posedas ol, Art. 

AB: [Ridas]. Or, ni omna probable enkarcerigesos. Me 
questionis, se esas tempo-voyajo, ube esas la tempo- 
voyajeri? Vu respondis ke li arivos erste l'inventeso dil 
unesma tempo-mashino, pro ke on ne povus retroirar ad ante 
l'inventeso di tempo-mashino. Altravorte, on ne povas 
voyajar ube esas nula stradi. Se tempo ulsence finos en 2012, 
Terence, kande inventesos l'unesma tempo-mashino, inter 
nun e lore? 

TM: Or, ne inter nun e lore, ma lore. Altravorte se Timewave 
Zero montras ke eventi povas reprezentesar lineare, lore 
subite en 2012 to ne plus esos posibla, to implikas ke en 2012 
tempo cesos esar lineara, e to implikas ke teknologio kreesos 
qua perdigos da tempo olua lineara e seriala qualeso, e to 
povus esar nur tempo-voyajo. 

AB: E segun vu, ye ta instanto, deki de mili, o milioni de 
tempo-voyajanti aparos? 

TM: Fakte to esas mea konservema modelo. Kontre to esas la 
bone konocata Avulo-Paradoxo, nome ke tempo-voyajo esas 
neposibla pro ke on povus retroirar tra tempo ed ocidar sua 
propra avulo. Quale ni evitez to? Ni evitez to per ke kande 



I'unesma tempo-mashino inventesas, cetera homala historio 
eventas dum instanto. Nur tale on povas evitar paradoxo. 

AB: Do lineareso finas ye ta instanto. 

TM: E la cetera historio dil universo eventas dum kelka 
milisekundi. To esas l'inverso dil Granda Explozo. 

AB: Wau, do ta-instante la homaro renkontras ti quin ni povas 
nun vizitar nur per ulo quala DMT? 

TM: O la homaro renkontras ti qui transmondeskis, od amba. 
AB: Ka li esas sama, segun vu? 

TM: Forsan. Me pensis ke forsan la DMT-enti, nam ni savas ke 
existas homi, li mustas esar ulsorta homi, ma quasorta, e mea 
respondo esas: anmi. Kad esas posibla ke shamani uzas planti 
por regardar la Transmondo, e vidis anmi? Kande on 
questionas shamani li dicas: vu ne askoltis, ni dicis ke ni uzas 
ancestro-magio. Ancestro esas mortinta persono. 

AB: Absolute facinanta, Terence. Ni esas ye la horo-fino, 
repozez dum 10 o 12 minuti. Kande ni retrovenos ni 
priparolos anmi. Me havas recenta novaji pri anmi. Ni anke 
apertos la telefon-linei. Terence, repozez. 



Parto 2 


Art Bell: Me volas questionar vu, Terence, pri anmi. Vu 
mencionis anmi e me havas du questioni: unesme, esis 
recenta, o ne-recenta, anciena medicinala studio, ube on 
probis pruvar ke l'anmo esas mezurebla, ke ye l'instanto di 
homala morto, la korpo perdas cirkume 21 grami. Ne pro gasi 
od ulo tala, nula fizikala kauzo, e li publikigis ta studio qua 
montris, ke lor homala morto, la korpo perdas 21 grami. Ka 
vu havas reakto a to? 

Terence McKenna: Or, tra l'okuli di Noveso-Teorio, me kredas 
ke naturo tre nevolunte renuncas komplexa ordinoza formo 
pos ke ol atingesis. Me remarkis ke la difero inter vivanta 
organismi, e kozi quala stuli e tabli, esas ke che la stuli e tabli 
ne eventas metabolio. Ulsence l'anmo esas evidenta en 
tempo, quaze organismi havas hiperdimensiono, li esas 
objekti kun tempo enfaldita interne di li. E lor morto, 
komplexa morfogenetikala* feldo simple retretas aden la plu 
alta dimensiono de ube ol venis. 01 ne disfalas o dissolvesas, 
ol retraktas de materio. 01 klozis su kun materio dum kelka 
yardeki, e nun ol simple liberigas sua organizala povo, ma ol 
ne destruktesas, to esas mea opiniono.. 

AB: Me absolute konkordas kun vu, ma vua deskripto 
sugestas ke ol ne povas havar fizikala pezo, ka yes? 

TM: Yes, me opinionas ke ol povus havar to, ni ne savas quon 
ol esas, od ek quo ol konsistas. To esas pro social atitudi ed 
idei pri medicinal etiko, datumi pri tala temi esas tre desfacile 
obtenebla. 




AB: Bone. Me ne savas ka vu havas televiziono sur la monto, 
ka vu havas televiziono ibe? 

TM: Or ni havas ol, ma ni ne multe uzas ol. 

AB: "20/20" un semano ante nun, inkluzis vere facinanta 
segmento, li sequis muliero qua evas 57 yari, elqua subisis 
transplantaco di kordio e pulmoni, organi qui devenis de 
adolecantulo. Kande el vekis pos l'operaco, el quik 
experiencis la deziregi di adolecantulo. El ne konocis la 
donacinto, ma dum sonjo el audis ilua nomo. To omna 
naracesis en "20/20". Koncernas la naturo dil anmo, ma ti esis 
fizikala korpo-parti, e to implikas ke ula esenco dil puerulo 
transferesis al muliero, e ta kazo ne esas unika, lo eventis 
plurafoye en transplantaci. Quon to sugestas? 

TM: Or, ni havas memori, e ni ne savas certe, ma ni kredas ke 
li lokizesas en la cerebro, ma ni nultempe pruvis o demonstris 
to. Mea amiko Rupert Sheldrake, la britaniana fizikisto, il 
kredas ke omno havas sorto de memoro: objekti, organi, 
ideologii, e ke ta "memori" cirkondas objekti e sequas oli tra 
tempo, ke on ne povas movar kordio od organo de un korpo 
ad altra, sen ke ula "karma" venas kun ol. 

AB: Segun me to esas facinanta. Do to esas evidenteso di 
anmo, od ula transfero eventas, e to indikas ke nia anmo od 
eso ne esas en un loko, ma esas tota parto de ni, ka yes? 

TM: Yes, absolute yes. 

AB: Bone, me volas komencar recevar telefoni nun, e 
permisez li questionar vu. Lineo por unesmafoya telefonanti, 
vu parolas kun Terence McKenna en Havayi. 



Telefonanto: Yes, Terence, me havas tanta idei pri qui me 
volas questionar vu. Pri anmi, ka vu konkordas ke 
l'elektrokemiala energio en la cerebro mustas irar ad ulaloke 
pos morto? 

TM: Yes, ton ni dicas, ke ulsence ol retretas aden 
"hiperspaco". On povus dicar ke la korpo esas basa- 
dimensiona sekuro di alta-dimensiona objekto, la anmo- 
korpo-komplexo. 

Tel: E pri vua unikeso-kurvo, quale vu explikas Kaoso-Teorio, 
ke esas hazarda partikuli en l'universo qui efektigas l'interago 
di altra partikuli? Me konkordas kun vu ke naturo, kom 
granda sistemo, esas cirklala, ol cirkulas.. 

AB: Me ne esas certa ke la Timewave-teorio sugestas to. 

TM: No, ta vorto quan vu enduktis aden la questiono 
"hazarda", ta vorto esas vorto de probableso-teorio e 
statistiko. Forsan esas hazarda procedi, ma til nun le sola quin 
ni trovis esas en hazarda-nombro-mashini produktita da 
matematikisti. Altravorte to esas simpla supozo, ke esas 
procedi deskriptebla kom hazarda, ma kam multe ni regardas 
naturo, tam multe ni trovas ordino. Kaoso-Teorio esas 
miskomprenata da multa homi kom uzanta l'anciena nociono 
di kaoso kom desordino. Kaoso por moderna matematikisti 
esas sorto de superordino, superfekunda medio ek qua 
perturbi a plu alta ordino-standi povas spontane emersar. Pri 
to parolas llya Prigogine, Ralph Abraham e tale plus. 

AB: Terence, me interviuvis cienciso, qua nun havas privata 
kompanio Pear Inc., il produktas komputoro-programo qua 
esas enorma hazarda-nombro-mashino qua funcionas en 



rapida komputoro, e per ol on povas selektar du imaji, 
exemple un di hazarda bruiso sinistre, ed altra di exemple 
monto dextre, e hazarda procedo eventas en la komputoro, 
ed on mustas probar desaparigar la hazarda bruiso, tale 
klarigante l'imajo, od obskurigar l'imajo per hazarda bruiso. 

La sugesto, e la pruvo esas, ke on per sua mento, povas 
efektigar hazarda procedo. 

TM: Yes, esas retosituo, la "Retropsychokinesis Site", ube on 
asertas ke on ne nur povas movar hazarda-nombro-mashini, 
ma on povas movar li en la pasinto.. 

AB: En la pasinto? 

TM: Yes, altravorte on invitesas pensar ke la nombri esas 
nepara, o para, e li demonstras ke homi povas pulsar ol en la 
dezirata sinso. 

AB: Do quon to sugestas? To esas lo sama ma per altra 
metodo. 

TM: Ma li anke dicas a la homi ke li produktas la nombri en 
reala tempo, ma la nombro vere produktesis tri semani 
antee, e la homi tamen povas pulsar la procedo en la dezirata 
sinso. Ulsence li atingis la dezirata rezulto, ante ke li probis 
atingar ol. Tala fenomeno esas facile demonstrebla en 
l'interreto. 

AB: Ma to esas formo de tempo-voyajo a la pasinto. 

TM: Me kredas ke ni deskovros ke quale on cirkummovas en 
tempo determinesas ne da la legi di fiziko, ma da kulturala 
programizo, e ke co apertos Shamanismo e yogo e tale plus. 



Ni esas multe plu enkarcerigita da kulturala konvenciono kam 
da fizikala legi. 

AB: Bone, Terence. "Wildcard"-lineo vu parolas kun Terence 
McKenna. Ube vu esas? 

Tel: Bona matino, sro Bell. Me esas Robert en la San Joaquin- 
Valo en Kalifornia. Bona matino. Me havas du questioni. Sro 
Bell, me audis per la novaji ke ciencisti deskovris substanco 
en la cerebri di kati qua kapabligas li - se vu memoras kande li 
dormas, kande li vekas lo esas nemediata e li quik esas alerta 
- on dicas ke pos du o tri yari to duktos a dormigo-pilulo por 
homi sen sekundara efekti, ke kande homo vekos lu vekos 
quik ed esos alerta. 

AB: E ni nomizos ol la "catnap"-pilulo [ridas]. Facinanta. 

Tel: Terence, sioro. 

TM: Durez. 

Tel: Facinanta, sioro, me vere juas askoltar vu. Me havas du 
rapida questioni. Unesme, dum mea vivo me audis ke omnu 
sonjas. Me nultempe rimemoris sonjo, e cirkume ok yari ante 
nun esis ciencala raporto qua asertis, ke cirkume 5 procento 
de homi ne sonjas. Kande me dormas lo esas quale roko, e 
me volis mencionar to, e lore mea duesma questiono.. 

AB: La loncheto de morto.. 

Tel: Yes. 


AB: Terence? 



Tel: La lasta questiono, sro Bell havis gasto Ed Dames, defora 
regardero. 

AB: Ho yes. 

Tel: II mencionis ke en sua defora regardado, il ne povis vidar 
preter, ka 2012 sro Bell? 

AB: Yes. 

Tel: Nu, kristani referas la "Rapture". Me questionas me, 
quon vi opinionas pri co omna? 

AB: Bone, amba bona questioni. Ni traktos la plu facila 
unesme, sonji. Me ne savas pri studio qua sugestas ke 5 
procento del homaro ne sonjas. La maxim multa homi kun qui 
me parolis dicas ke omnu sonjas. Forsan 5% ne rimemoras lo, 
e ni parolis pri sonji plu frue relate DMT. Ka segun vu 
Terence, povus esar homi qui nultempe sonjas, do 
experiencas nula DMT-aktiveso? 

TM: To esas interesiva. Me kredas ke, quale vu sugestis, 
omnu sonjas ma ula homi ne rimemoras lo, ma esas ya vera 
ke forsan 1 ek 20 homi ne reaktas a DMT. To esas tre 
perplexiganta. Li simple ne reaktas ad ol. E nature on 
nultempe studiis lo, pro ke DMT esas "subtera" drogo, ma 
esas forsan vera ke sonjo esas ulo recente arivinta en homala 
evoluciono e ne ulo qua sempre existis. 

AB: Do ka ni supozez ke ti qui ne sonjas, ne sat multe 
evolucionis? 

TM: Or, me ne dicus to.. 

AB: Tro kruela, ka? 



TM: Omnu havas diferanta genetikala fortesi e diferi. Forsan li 
esas bonega golferi, me ne savas.. 

AB: O forsan ni povus dicar ke li evolucionis preter bezonar ol, 
por esar yusta vers li, Terence. 

AB: Terence, repozez, e kande ni retrovenos ni traktos la 
duesma parto del questiono, pri defora regardo ed olua 
domeno. Facinanta. Terence McKenna retrovenos balde. 

AB: Itere me esas hike, bona matino. Terence McKenna esas 
mea gasto e, ho, quala diverseso de reaktin ni recevas. Por 
uli, Terence esas hereziano, il diletas en la nigra arti, sorco, 
magio, forsan mem la Antikristo. Che altri, tala reakto: Art, 
me esas komputor-artisto e -programizisto, me egardas me 
kom inteligenta persono. Me askoltis kun absoluta facineso, 
segun me vua gasto esas tote justa ed explikas omno tre 
koncize. Brilanta, punto. De Dave en Milwaukee. 

AB: Bone, retro a Terence McKenna sur la Granda Insulo di 
Havayi. Terence, defora regardo, vu certe savas pri to.. 

TM: Yes. 

AB: Bone. En qua domeno defora regarderi operacas, segun 
vu, ka la sama domeno kam ta, quan vu deskriptis relate 
kemiala metodi? 

TM: Or, vu certe audis pri la Nelokaleso Teorio di Bell e l'ideo 
di nelokala informo en quantumo-fiziko. Segun me per 
l'imagino omna informo omnaloke en spaco e tempo esas 
ulmaniere acesebla. La korpo tendencas lokaligar koncio, pro 
ke koncio developesis por protektar la korpo, kom aparato 
por minaco-detekto. Ma l'imagino, pri quo ni tendencas 



pensar kom ulo inventata o kreata da ni, esas ulo en qua ni 
esas stekita. E se on povas ekfiltrar la bruiso sat multe, ulo 
quala defora regardo ofte trovesas en shamanala e 
psikadelikala socii. 

AB: Ma mem ultro to, kande me parolis pri defora regardo, 
me referas la diciplino kreita dal armeo por spionar, nature, 
l'armeo uzas ol por militala skopi, e ta skopo esis spionar. Nu, 
en ta procedo esas tre preciza protokoli qui vizas efacar 
l'imagino, por certigar pureso dil informo recevata. 

TM: Or, to esas la projektiva imagino dil individuo, 
renkontranta l'envenanta signalo del Granda Preterajo.. 

AB: Yes.. 

TM: Me kredas ke talentoza defora regardero esas ulu preske 
sen projekto, tale ke lu povas sentar od intuicar l'envenanta 
signalo. Me imaginas ke ol esas tre delikata, ma me anke 
imaginas ke kun la justa retroinformo por indikar kande on 
sucesas, on probable povus lurar ol ek la maxim multa homi. 
Quale me dicis dum la lasta horo, ni esas plu enkarcerigita da 
kulturo kam da la legi di fiziko. 

AB: Bone. "Wildcard"-lineo, vu parolas kun Terence McKenna 
en Havayi. Saluto. 

Tel: Yes, saluto. 

AB: Ube vu esas, sioro? 

Tel: Me nomesas Richard e me esas en St. Peters, Missouri. 


AB: Bone. 



Tel: Sro McKenna donis a me expiko. Me laboras pri sistemo 
di aritmomancio nomizita geomancio, ed ol konsistas ek la 
produkto di figuri qui konsistas ek punti. Me uzas ludo-kubi 
por produktar la figuri. Kande la figuri produktesis, lekto, 
altravorte kombinuro de figuri, predicas futura eventi. Me 
laboris pri co dum tri yari e me nun havas karto-lekto-sistemo 
qua esas su-programizebla. To esas facinanta pro ke mea 
klienti ulmaniere enfokigis la ludo-kubi por krear la shablono, 
e per krear la shablono me ganas savo pri kande kozi eventos 
e quo eventos, e lo esas korekta. Me volus dicar ke lo esas 
100%, ma semblas a me, ecepte sinkroneso, ke koncio per 
simpla foko - ludo-kubi - povas voyajar tra tempo. Segun me 
sro. McKenna parolas pri to. 

AB: Or, forsan, e forsan ne. To esas la sam ideo, o sonas quale 
la sam ideo, ma sen la sama dokumentizo, e perfekta 
prizento. Terence? 

TM: Or, omnaloke en la mondo esas diversa aritmomancio- 
sistemi. Chiniana geomancio, taroko-karti, le Maya havas 
sistemo de jetar kristali e roketi. E skeptiki qui esas generale 
kontre lo paranormala sempre dicas, "Or to esas stranja, to 
semble funcionas". E segun me la totmonda existo di ta 
sistemi qui semble funcionas, ma ni ne agnoskas ke li 
funcionas pro ke ni ne povas imaginar ciencala principo qua 
permisus li, to vere signalas a ni ke l'universo esas plu 
komplexa kam nia ciencala principi permisas. 

AB: Do il esas sur la justa voyo.. 

TM: II esas sur la justa voyo. Sempre koncernas ensemblo de 
definita elementi, sive hexagrami, karti, stoni, kristali, e 
hazardigar oli, sukusar, jetar, selektar od ulo tala, e lore ek la 



homala imagino venas asociala projekti qui sempre esas 
stranje korekta. E to indikas a me ke esas resono inter la 
homala psiko e la mondo nevidebla dal ego, qua esas lurebla 
aden observala spaco per trompar l'ego per sorto de hazarda 
procedo quala karti, o ludo-kubi. 

AB: Sonas a me ke vu havas multe plu rafinita procedo ma me 
audis la similesi. Bone, yen plusa por vu, retro a tempo- 
voyajo, nur penso pri tempo-voyajo, vu mustos askoltar 
sorgoze. Terence parolis pri la posibleso eliminar onua propra 
existo per ocidar onua avulo, kom exemplo. Se tempo-voyajo 
esus posibla, to esus neposibla. Pro ke se tempo-voyajo esas 
posibla, tempo esus sorto de slingo qua konstante repetas su. 
Per ocidar onua avulo on cesus existar, do on ne povus ocidar 
onua avulo. Pripensez lo. On retrovoyajas en tempo, apuntas 
fusilo e pafas tilmorte sua avulo ante ke il genitas filii. On quik 
cesas existar, ma se on cesas existar, qua pafus kande la 
slingo repetas su? Perplexiganta, ma interesiva, e 
pripensinda. 

TM: Orto esas la Avulo-Paradoxo. Lu perfekte asertis ol. Me 
ne audis objeciono kontre mea aserti. To esas perfekta aserto 
di pro quo multa homi kredas ke tempo-voyajo esas 
neposibla, o ke on povus voyajar nur adavane aden la futuro. 

AB: Bone, este de le "Rockies", vu parolas kun Terence 
McKenna. Saluto. 

Tel: Saluto. Terence, segun mea askolto, vu esas evidente 
dicipulo di Satano, e me mustas dicar ke me volas savar pro 
quo nula ciencisto irgatempe despruvis la Rinasko di Jesu 
Kristo. 



AB: OK Terence, ho, dicipulo di Satano.. 

Tel: Yes, il esas dicipulo dil Diablo.. 

AB: OK, or, ni audez lua reakto a to. Terence, quale vu 
respondas? 

TM: Or, se me esas dicipulo di Satano, me esas nesavanta 
dicipulo. Me esas, dum la pauzo ulu dicis ke me esas 
hereziano, certe me esas hereziano. 

Tel: Vu ne esas hereziano, vu esas trompita, trompita da 
Satano. Kande vu mortos, vu ya savos ke Jesu Kristo esas Deo. 

AB: Sioro, pauzez e permisez lu respondar, me pregas. 

TM: Or, forsan. Mea atitudo pri to omna, esas ke ni ne esas 
en ca mondo por selektar inter bona ideologii e mala 
ideologii. Forsan lo debesas a mez-evo, ma me atingis la 
konkluzo ke omna ideologii esas l'enemiki di homala libereso, 
e ni ne progresis kande on selektas existalismo vice 
kristanismo, od ulo vice ulo. Reala matureso komencas kande 
on remarkas, ke ta ideologii esas kulturala mobli. 

Tel: Do Jesu Kristo esis mentiero.. 

AB: Ho ve. 

TM: No, no, il esis kulturala moblo interne di westala 
civilizuro. Ma me parolos pri la questiono dil Rinasko qua esas 
plu interesiva. Me ne rimemoras en qua evangelio ol esas, 
probable la telefonanto povos informar ni, ma kande le Maria 
iras al tombo ye la matino pos la Rinasko e Kristo esas ibe, il 
dicas ad eli: "Mulieri, ne tushez me, nam me ne ja esas tote 
dil naturo dil Patro." E me nultempe audis irga kristano 



explikar la signifiko di to. 01 esas facinant aserto. Yen Kristo, 
rinaskinta, vinkinta morto, stacanta vivante apud la tombo, 
ma dicanta "Me ne ja komplete esas dil naturo dil Patro." E to 
sugestas a me ula kripto-biologiala procedo. Me ne kredas ke 
cienco povas pruvar o despruvar la Rinasko pro ke cienco 
nultempe traktas unika eventi. Se ni havus mil rinaski, me 
supozas ke on povus examenar li statistikale e judikar, ma ca 
unika historial eventi esas juste studienda da historiisti. 

AB: Permisez me questionar vu, kom ipsa historiisto, dum ke 
vu retrospektis por developar vua modelo, kande vu atingas 
l'epoko di Kristo, quala pinton vu vidas? 

TM: Facinanta questiono. Ye ta loko en l'ondo esas unika 
signaturo qua ne okuras altraloke en l'ondo. Do ulsence to ya 
indikas ke la vivo di Kristo esas nekredeble unika. Ma 
rimemorez ke ol nultempe dicas quo eventos, nur ube on 
devas serchar. E la questiono pri Kristo esas kelke desfacila, 
pro ke Kristo vivis samtempe kam Caesar Augustus. Fakte, la 
naraco dil nasko di Kristo mencionas ke Josef e Maria esis 
survoye al konto dil mondo demandita da Caesar. Or, Caesar 
Augustus esas un ek la maxim granda miltala e politikala genii 
di omna tempo, ed il esas en la sama ondo-parto kam Kristo. 
Me ne savas separar li, ma me certe povas informar vu ke 
segun la Timewave, la periodo de 15 aK til 40 pK esis extreme 
nova. 

AB: Me parolis kun plura defora regarderi, e li omna same 
asertis, ke cirkume en 2012, li povas vidar ne plu fore, li 
atingas sorto de brika muro, esas nulo preter ol. Ma li ya 
vidas e deskriptas gigantala spirital evento ma li ne povas 
dicernarolua preciza naturo. 



TM: Me povus abordar to omna. Me kredas ke ni experiencos 
omno imaginebla. Altravorte, la rinasko e la vivo, vinko di 3- 
dimensionala spaco e tempo, tempo-voyajo, stelo-voyajo, 
nemortonteso, planetala telepatio, koncio exter la korpo. Ed 
ol livresos da homala manui ek la homal imagino, instigita da 
la dei e l'enti e la fortesi en homala nekoncio. 

AB: Esas fortunoza, Terence, ke ni facas ica programo e 
registragas ol por historio, por la tempo pos ke on jetos vu 
aden la volkano. Weste de le "Rockies", vu parolas kun 
Terence McKenna. Saluto. 

Tel: Me esas en Prince George, Britana Kolumbia, en Kanada, 
via amikala vicino norde. Me senkurajeskas pro ca stranja 
kristani. Ma me volas questionar Terence, kad il lektis ulo da 
Castaneda? 

TM: Ho yes, me lektis multa ek lua frua verki. 

Tel: Esas plu tarda verko Firefrom Within, e por spektanti qui 
juas ico, quale me, me evas nur 21 ma me vartis mil yari por 
askoltar ica programo.. 

AB: Nu, me grandaparte havas askoltanti. Me ne dicas ke uli 
ne spektas, ma precipue askoltanti. 

TM: Ti quale me forsan spektas, Art.. [ridoj 

Tel: Omnakaze, me nur volis dicar ke Firefrom Within kovras 
exakte lo diskutita hike canokte, e por askoltanti, me volas 
dicar ke se vu juas ico, e forsan Art vu ipsa, se vu juas to quon 
Terence dicas canokte, forsan vu devas lektar ta libro.. 



AB: Forsan me devas lektar ta libro.. Do Terence, ka vu ne 
lektis ta libro? 

TM: Ne ta libro, me ya lektis la frua libri da Castaneda.. 

Tel: Quon vu opinionas? 

TM: Or, segun me en la frua libri il esis plu vera en la 
deskripto di sua mesajo. Altravorte, segun me, aserto ke on 
povas penetrar ica loki reguloze ma ne surbaze psikadelikaji, 
altravorte, qua ne inkluzas altresko di koncio, esas 
exemanenda tre sorgoze. Ed en ta Castaneda-libri il komence 
skribas pri daturo e "peyote" e tale plus, ma en la plu tarda 
libri il skribas pri tekniki e quaze-yogalaji.. 

AB: Ma pro quo ne esas posibla, Terence, ke kande on 
introduktesis per la kemiala metodo a ta alternativa realesi, 
ke on ne povos fine dicernar voyo sen uzar li. 

TM: Or, principe to esas posibla. Ma dum vivo de studiar to 
me nultempe konvinkesis. E dicenda hike esas ke la 
psikadelikala experienco ne similesas medito. 01 ne similesas 
irgo altra. Medito esas, or nulu eniras la Ashram matine kun 
tremulanta genui pri lo eventonta.. altrlatere, ti qui probas 
DMT havas sika boki e blanka fingr-artiki. 01 esas la reala 
kozo. 

Tel: II dicas ke koncernas sparar e ridirektar energio.. 

TM: Or, se on povas agar lo sen la plant-aliancanto, me 
aplaudas vu. Se lo eventus che me sen l'aliancanto, me esus 
extreme agitita e desquieta. Me ne volas atingar ta standi 
spontane. Li esas tro titanale stranjera e stranja. 



AB: Ho, to esas interesiva.. altravorte vu sugestas ke vu esas 
tre komfortoza pri la kemial avenuo, pro ke altre lo esus tante 
konfuziganta ke on povas dubiteskar sua mento-saneso? 

TM: Exakte. Vu dicis lo, Art. On volas direktar l'experienco. 

AB: Me ne esas certa, Terence, ma lo forsan desquietigas me 
pro ke me komprenas vu tante bone.. 

TM: Me kredis ke vu e me esas parenta anmi kande me 
regardis vua libro The Quickening, Art. Segun me irgu qua 
exploras ica temi atingas la sama konkluzo, ke kozi movas 
sempre plu rapide en tre bizara directiono.. 

AB: Me konkordas. "Wildcard"-lineo, vu parolas kun Terence 
McKenna. Ube vu esas? 

Tel: Me esas Tony en Las Vegas. Me volas pozar du questioni. 
Segun me homi quala defora regarderi perdas kredindeso, 
pro ke li havas mala historio e ne predicas eventi quala la 
Oklahoma-bombardo o banko-spolio. Ka segun vi tempo- 
mashini forsan relatas ulo tre normala quala extrema shok- 
ondo-teknologii, e normala fenomeni di fiziko qui kreos 
tempo-voyajo-realesi? 

TM: Or, me ne savas de qua direciono tempo-voyajo venos. 
Olim esis tote nerespektinda diskutar ol en la ciencala 
literaturo, e nun se on serchas ta literaturo on trovas ke dum 
la lasta dek yari lo divenis sat respektinda. Esas libro Time 
Travel in Physics andScience Fiction da Nabum qua bone 
explikas tempo-voyajo. On savas depos 1948, esas papero da 
Kurt Godel kun skemo portempo-voyajo qua funcionus. On 
mustus simple rotacigar cilindro di grandeso duime ta dil 



sunala sistemo ye la lumo-rapideso. Ma omnu konsentas ke 
se on povus agar to e voyajar alonge olua transversa axo, on 
retromovus tra tempo. Do simile kam ni komencis per vakuo- 
tubi e nun havas la Pentium, ni nun havas tre kruda Goldberg- 
metodi di tempo-voyajo, ma me esas certa ke ante 2012 ni 
perfektigos ol. 

AB: E ka vu suspektas, Terence, ke tempo-voyajo, emersos ek 
fiziko, o de-interne? 

TM: Me kredas ke ni obliteros la difero. Nur 500 yari ante 
nun, europani segliris trans la horizonto e trovis la perdita 
duimo de ca planeto, e me kredas ke la homal imagino esas 
tam solida kam la imoblo sur qua vu stacas, Art. E kande on 
komprenos to, eventos sorto de migro aden la homal 
imagino. E tempo-voyajo, spaco-voyajo, nemortonteso, ni 
havas termini por li, ma to quo vere advenas esos to omna e 
plu multo. Nia parolo-maniero pri lo esas neeviteble tre 
simpla, pro ke ni parolas pri lo interne dil kulturo quan ol 
obsoletigos. 

AB: Certe, Terence. Nun plu lejera questiono. De mea spozino 
ante la programo. El savis ke vu esas la sucedanto di Timothy 
Leary, do el volas questionar vu: Esas rumoro, o forsan 
legendo, ke Timothy celis trezoro en sekreta loko de 25.000 
dozi de Blua Sandoz [LSDj. Ube ol esas? Ka vu savas? 

TM: Deo mea, Art, vua spozino sequas ica aferi! Ube esas la 
Blua Sandoz? Or, me tacos. Kande on apertos la tombi sur 
Cydonia me revelos lo. 

AB: Bone, ni finos lo ibe nun. Weste de le "Rockies", vu 
parolas kun Terence McKenna. Saluto. 



Tel: Saluto, me esas en San Francisco, me nomesas Ryan. Esas 
bonega parolar kun vi amba. Me kredas ke esas du sorti de 
homi en la mondo: ti qui subisis psikadelikala experienci, e ti 
qui ne. L'enorma difero esas en lia penso-manieri. 

AB: Pro to ol esas kontre-lega.. 

Tel: Yes, me volis questionar, quale il egardas ica nuna stando 
di kontrelegeso, e quale to konservas nia civilizuro en olua 
lamentinda stando. E segun me, per amas-koncio, me nur 
deziras ke ol esus segunlega por ke homi povus irar a la nexta 
nivelo, quale kozi rapideskas.. 

AB: Ka vu dicis "nexta nivelo"? Vu telefonas de San Francisco, 
ne Rancho Santa Fe, ka ne? [rido] 

Tel: Yes, exakte. 

TM: Me esas pesimisto pri ca temo, pro ke me egardas 
psikadelikaji tante serioze, me ne povas imaginar ke li esus 
uldie segunlega sen tota sociala transformeso, pro ke segun 
mea analizo, la motivo pro qua omnu de Marxista stato a 
kristana oligarkio ad alta-teknologia industrial demokratio 
konsentas ke psikadelikaji esas malega, esas ke la social 
efekto di uzo di psikadelikaji da multa homi esus sorto de 
desprogramizo de la kulturala mito. Kande homi uzas 
psikadeliaji li questioneskas realeso. E la skopo di kulturo esas 
konservar onu interne di ensemblo de predeterminita 
respondi a ta questioni. 

AB: Do surbaze to, Terence, forsan legaligo-dio esas 2012. 

TM: Or, Art, yen apokalipso qua sukusus nia mondo e 
prezervus la Cielo! [ridoj 



AB: La fino-dio di la drogo-milito.. Lineo por unesmafoya 
telefonanti, vu parolas kun Terence McKenna sur la Granda 
Insulo di Havayi. Saluto. 

Tel: Saluto, Art. 

AB: Ube vu esas? 

Tel: Me anke esas en San Francisco. Semblas esar San 
Francisco-nokto. 

AB: Or, me ne astonesas.. 

TM: Anke me ne. 

Tel: Omnakaze, me esas profesionala "stand-up"-komediisto, 
do me multe reserchas, e me lektis multa libri da vu, sro 
McKenna, inkluze Archaic Revival, The invisibie Landscape ed 
anke la CD quan vu facis kun Spacetime Continuum.. 

TM: Ho yes, Alien Dreamtime. 

Tel: Yes, e me anke lektis libri da sro Sheldrake, e me dicus a 
la 25% de askoltanti qui deskonkordas, Art, ke li probable ne 
konocas la verki da sro McKenna.. 

AB: Or, e multa de li nultempe konocos li. Li audas nur un 
kozo e li vidas diabli. 

Tel: Pri la sioro qua opinionis ke sro McKenna esas dicipulo di 
Satano, me dicus ke la vereso ne havas ideologial agendo. 
Mea questiono a vu esas, ka vu esas familiara kun la verki da 
John Lilley? 


TM: Certe. 



Tel: En mea vicineyo esas izolo-centro, e me reguloze vizitas 
ol kun "champinioni". Facinas me vua skribaji pri DMT, e me 
volas savar, ube me povus trovar DMT? 

AB: Or, me ne savas ka ni darfas informar vu per radio.. [rido] 

TM: Or, ni darfas dicar ke ol esas dop vua propra okuli, do to 
esas un loko. Ultre to, la praktikala respondo esas: uzez 
l'interreto, se vu volas trovar planti en vua ekosistemo. Esas 
multa diskuto pri to ed entuziasmoza komunesi, ma quale Art 
dicas, ni ja probable dicis tro multo, ni ne darfas kolportar 
kontrelega substanci per radio, e ni ne volus.. 

AB: E vu ne volus lo, sioro, pro ke vu forsan ne plus audos 
me.. Tamen, ol esas trovebla per l'interreto. 01 esas multe 
min danjeroza kam altra kozi en l'interreto, quale konstruktar 
projektili e bombi e tale plus. Uzez sercho-mashino. To esas 
lia skopo. 

Tel: Bone, multa danko. 

AB: "Wildcard"-lineo, vu parolas kun Terence McKenna. 
Saluto. 

Tel: Wau, me sucesis. 

AB: Yes, sioro. Ube vu esas? 

Tel: Me esas en Madison, Wisconsin. 

TM: Altra centro.. 


AB: Bone, parolez. 



Tel: Un yaro ante nun me parolis kun vu e konsilis me ke me 
nocas me per uzar psikadelikaji, e segun me Terence esas 
pruvo ke ulu povas transvivar lo.. 

AB: No, me ne konsilis vu tale. Me ne judikus vu tale, nur vu 
povas konkluzar to. 

Tel: Me komprenas. Ma anke me volas sugestar a vu gasto, ka 
Terence konocas Douglas Rushkoff? 

TM: Ho yes, me konocas Doug. 

Tel: Me lektis multa libri da lu. Segun me lu esas bonega 
kerlo. 

AB: Irgo altra? 

Tel: Yes, Terence, me havas video-filmo Alien Dreamtime. Me 
tre prizas ol. 

TM: Yes, me facis to kelka yari ante nun kun bando Spacetime 
Continuum. 

AB: Quo esis l'esenco di ol, Terence? 

TM: Or, ol esis "rave" en San Francisco, ube me diskursis pri 
l'efekto di psilocibino* ye homal evoluciono super fundo- 
ritmo. Me havas altra intereso pri quale champinioni 
produktis la progreso a su-reflektanta homala koncio. Ni 
pridiskutos to altrafoye. 

AB: Bone. Interesiva. Este de le "Rockies", vu parolas kun 
Terence McKenna. Bona matino. 

Tel: Bona matino. Me esas Larry en Peoria, lllinois. 



AB: Saluto Larry. 


Tel: Me recente lektis parti de The Psychadelic Experience da 
Timothy Leary. Me questionas me, quo esas la difero inter 
DMTe LSD? 

AB: Bona questiono. 

TM: Or, LSD duras hori, e tendencas esar abrazive 
psikoanaliziva. Esence, segun me LSD igas onu revuar 
memori, vidar onua vivo en diferanta lumo, e tale plus. DMT 
semble preteriras la personala dimensiono, ne importas qua 
on esas, od ube on komencis, ol portas onu aden sua propra 
mondo, mondo stranjera qua ne havas multa informo pri 
onua psikologio o dilemi. Do ol esas min utila por 
psikoanalizo, e plu utila por explorar dramatala paranormala 
dimensioni. 

Tel: Me subisis psikadelika experienco recente, me meditis pri 
l'universo kom geometriala strukturo plu vasta e diversa kam 
on povas explikar. 

TM: Or, esas la vasteso di spaco e tempo, ma kande ni 
exploras l'atomala e sub-atoma mondo.. la mondo esas 
astoniva e dinamikala loko, pro to me desfavoras ideologii, 
segun me ideologii esas polvoza speguli por tenar a la 
splendideso di la su-prezenteso di la vivanta universo. 

AB: Yen citajo da Terence McKenna: "Westala civilizuro esas 
charjita fusilo apuntata a la kapo di ca planeto." 

TM: Yes. E me referis perto resurs-extrakto, propagando, 
poluto dil atmosfero, e tale plus. Se ni duros praktikar nia 
kulturala valori tale dum la nexta mil yari, ni neaptigos la Tero 



por nia filii. To esas peko e tragedio tante magna ke ni ne 
mem havas nomo por ol. 

AB: Me certe konkordas kun to. E pluse: "LSD esas drogo qua 
ulfoye produktas psikoso che homi qui ne uzis ol." [rido] 
Terence McKenna citanta Timothy Leary en Los Angeles en 
1991. 

TM: Or, Tim asertis a me ke il nultempe dicis to. Ma ol esas 
tre drola citajo, pro ke ol klarigas quante agitita on povas 
divenar pri drogi quin on ne uzis. 

AB: [ridas] Vu ya esas hereziano. E laste: "La mento stacas sur 
fundamento de kemiala mashini". 

TM: Yes, ol ne esas simple la produkturo di kemiala mashini, 
same kam me ne esas automobilo kande me duktas ol. 

AB: Bone, repozigez vua kemiala mashino nun e ni 
retrovenos. Terence McKenna sur la Granda Insulo di Havayi 
esas mea gasto, se vu havas questiono, ni havas telefon-linei. 
Me esas Art Bell. 

AB: Terence, pri Timothy. Quale vu savas, il lansesis aden 
orbito, kun altra famozi, ed itere pri ta 25.000 dozi de Blua 
Sandoz, kad esas posibla ke li esas kun lu, ed eventos acido- 
pluvo en 2012? 

TM: Or, il volis pruvar ke on ya povas kunportar ol kun su. 

AB: [ridas] Bone. Lineo por unesmafoya telefonanti, vu 
parolas kun Terence McKenna. Saluto. 


Tel: Saluto. 



AB: Saluto, ube vu esas? 

Tel: Me esas en Nanaimo, Britana Kolumbia. Me deskovris vu, 
Art, tri yari ante nun, me recevis vu tre feble nokte per KEX en 
Oregon. Nun ni havas vu che CFUN en Vancouver e ni esas 
felicega pro to. 

AB: Danko. 

Tel: Terence, me lektis omna o preske omna vua libri, ed 
en True Hallucinations esas parto ube vu havas champiniono 
en kabano kun vu e vua fratulo, ed il facas sono qua semble 
briligas la champiniono, e vu dicis ke homala koncio interagas 
per resono kun l'universo. Ka vu povus explikar quale ta du 
kozi interrelatas, e ka vu lektis libro The Hoiographic 
Universe da Michael Talbot? 

TM: Me ya lektis ta libro. II esis amiko mea, il regretinde 
mortis kelka yari ante nun. Resono esas la principo, quaze 
magiala, di ago ye disto. On povas plear certena noto per la 
violoncelo, e la piano distanta ye dek metri sonos per la sama 
oktavo. Do ni savas ke resono existas, ol esas muzikala 
fenomeno, ma resono anke existas en tempo. Ulsence on 
povus dicar ke instanto en tempo esas holografiala interfero- 
shablono de pasinta tempi, e segun me ta pasinta tempi esas 
resonanta. Per la Timewave on povas examenar periodo e 
decidar, kun qua pasinta tempi ol resonas, e ta pasinta epoki 
qui influas ol, lia influo esas videbla en populara modi, moblo- 
stili, cinemo-filmi, e tale plus. 

Tel: Nu, pri DMT, vu asertas ke ol produktesas en nia korpi. Ka 
la DMT-molekulo en la cerebro chanjas la elektron-resono en 



la molekuli en la cerebro, e ka to funcionigas nia cerebro kom 
anteno? 

TM: Or, tala idein me e mea fratulo exploris ja dum la frua 
1970a yari e la tragedio dil supreso di psikadelikaji, esas ne ke 
li divenis neobtenebla dal kurioza publiko, ma ke li divenis 
neobtenebla porciencala resercho. Ciencisti qui studiis li 
ignoresos, ne promocesos, e tale plus. Me havas dozeno de 
questioni quin ni povus respondar perordinara klinikala 
studii, ma quale on povas studiar substanci kontre-lega? 

AB: "Wildcard"-lineo, vu parolas kun Terence McKenna. 
Saluto. 

Tel: Wau, co esas tre serendipoza renkontro. Danko, Art. Esas 
fizikisto, me ne rimemoras lua nomo, ma il deskriptas tempo 
kom la maniero per qua naturo preventas ke kozi eventez 
samtempe. 

AB: To esas exakte quon Terence ja dicis. 

Tel: Or me volas parolar pri kosmala fiziko, pri nigra trui. Ka 
vu opinionas ke nigra truo esas la maxim bona riutiligo- 
aparato en l'universo? 

TM: Or, irga objekto qua falas aden nigra truo 
deskonstruktesas aden rotaco ed angulala momento e perdas 
omna altra informo. Se povas existar gravito-puteo, povas 
anke existar noveso-puteo. Se statistikala probableso ne esas 
klara maniero regardar l'universo, se fakte probablesi varias 
tra spaco e tempo di ula evento, esos arei de tre alta 
neprobableso, ed inverse probableso. Vice pensar pri tempo 
kom glata surfaco, ni mustos pensar pri ol kom sorto de 



peizajo: loko ube ula kozi esas plu probabla en ula loki, ed 
altra esas plu probabla en altra. On serchas aquo ye la bazo di 
valo, on serchas glacieri sur la rampi. Segun me tempo havas 
topografio, ol esas topologiala surfaco ulsorta, e westala 
cienco tote ne remarkis to. 

Tel: Or, quale ol deskriptesas? 

TM: Da Newton ol deskriptesas kom pura duro, altravorte 
perfekta planeso; lore Einstein dicas No, koram enorma 
gravitala objekti spaco-tempo havas tre mikra e glata kurvo. 
Me dicas ke mem ye lokala skali tempo varias, e kande ni 
exploras tempo ye ula skalo ni vidas fraktala shabloni. Do 
vere ol esas Fourier-transformo od ulo tala, holografiala 
matrico qua esas su-simila ye multa skali. L'organizeso di 
galaxio, e ta di atomo, en mea teorio esas morfologiale ligita. 
Li ligesas trans skalo, spaco e tempo per subjacanta 
arkitekturo dil universo. Esas granda mito en kosmologio, la 
misterio di obskura materio. Ube esas 90% de la materio? 
Segun la legi di gravito, 90% de la galaxii mustas ne existar. 

Or, me dicas ke mankas hike nula materio, mankas hike kelka 
legi, pri l'apetito a komplexeso. Omna partikulo en l'universo 
partoprenas ico. La galaxii esas spirali pro ke to esas la plu 
nova formo, ne pro gravito. Esas kosmala lego di tendenco 
vers noveso quan ni indijas. 

Tel: Ka Fourier esus mezuro-maniero, exemple per Fourier- 
mezuro dil cerebro? 

TM: On povas mezurar ol per Fourier-matrico, per diversa- 
sorta matrici, la skopo esas demonstrar ol ad ulu exter la 
sistemo. Segun me la granda progreso en modeli di naturo 



dum la lasta duadek yari esas la deskovro di fraktali e su- 
simileso. Me dicas ke tempo esas fraktala strukturo. 

Tel: Kande me parolas kun mea amiki, li kredas ke me esas 
fola. 

TM: Or, esas multa konfundo en cienco nuntempe. La 
komplexeso-experti ne parolus kun la dinamiko-experti, la 
materialisti esas omna che biologio, dum ke che quantumo- 
fiziko li parolas quale okultisti, e nula novajo atingis psikologio 
e sociologio. La domo di cienco esas en desordino, pro ke 
ciencisti ja solvis la facila problemi, nun ni pozas questioni 
quala, Quo esas linguo?, Quo esas mento?, Quo esas 
procedo? Ti esas tre profund e desfacila questioni, e segun 
me li duktos a revoluciono en cienco o reformo di olua 
metodi, o cienco ne esos adequata. 

AB: Or, forsan pos anarkio-periodo. 

TM: Yes, or ni travivas to. 

AB: Este de le "Rockies", vu parolas kun Terence McKenna. 
Saluto. 

Tel: Saluto, me volas komencar per dicar danko, ed esas 
honoro parolar kun Terence, me esas grand admiranto.. 

AB: Ube vu esas, sioro? 

Tel: Me nomesas Alex, me evas 21 e me esas en St. Louis, 
Missouri. Me volas komentar, unesme, ke me prejoyas pri 
2012, e pri esar parto di homal evoluciono. E pri jetar roki, 
semblas ke Deo ja disjetis la roki sur ica planeto, e devas esar 
ampla savo por kapabligar ni komprenar omno. Me 



experiencis psikadelikaji, ma mea propra kredo esas ke on 
atingas savo per medito e sobreso ed explorar en su ipsa. La 
vereso esas ne extere ma interne. 

AB: To esas tre interesiva punto. Terence, yen questiono. Ka 
vu kontemplas la posibleso ke vua voyajo, vua personala 
voyajo, esos kompleta ante 2012, ke vu konkluzos ke vu agis 
lo agenda, e savas lo savenda? 

TM: Me povas imaginar to. Me dezirus transdonar mea idei a 
generala komuneso de interesati. Cienco esas la unika homal 
entraprezo ube on laudesas pro pruvar ke on esas nejusta, e 
me amas to. Ne interesas me esar pompoza o konstruktar 
dogmato o fondar kulto. Interesas me la duranta aventuro di 
produktar idei, probar li kontre realeso, diskutar li kun altri, e 
lore konstruktar plu bona idei. Me ne kredas ke Timewave 
Zero esas kompleta, nur pro ke me finis mea laboro pri ol. Me 
esperas ke, quale laboro da altri, on validigos mea idei kom 
reala expliko di quale naturo funcionas. 

AB: Yes, to esus arogant atitudo, e plezas me ke vu ne 
montras ol.. 

TM: Me dezirus ke mea idei ruptesos sur la roto di racionala 
diskurso, o progesive avancigesos a nova niveli. 

AB: Bone. Weste de le "Rockies", sen multa tempo, vu parolas 
kun Terence McKenna. Saluto. 

Tel: Saluto. Me esas Dan en Norda Kalifornia. 


AB: Saluto, Dan. 



Tel: Rapida questiono por Terence. Vua libro Food ofthe 
Gods parolis pri frua protohomi qui renkontris psikotropa 
planti, psilocibino e tale plus, olqui esis la katalizanto di ta 
salto aden homala koncio. Ka segun vu la nexta pazo en nia 
evoluciono rezultos de altra planto quan ni ne ja renkontris? 

TM: Or, ni ya renkontris oli. L'enorma kreiveso di la lasta 
duimo dil 20ma yarcento esas direta konsequajo di 
psikadelikala kemio e la rupto di barili inter kulturi. Altravorte 
la maxim multa homi qui desegnas e konstruktas l'interreto 
esas uzinti di psikadelikaji. La maxim multa homi en la 
muziko-komerco, en modo, komunikili, ciencala resercho, 
medicinala resercho, arkitekturo. La sordida sekreto pri la 
kreiveso di 20ma-yarcenta civilizuro esas psikadelikaji, tamen 
ni negas lo. 

AB: Me havasfina questiono pri l'interreto. Me interviuvis 
Charles Osman, experto pri nanoteknologio*. II predicas ke 
dum la nexta kelka yari o mem plu balde, ni komencos 
renkontrar koncianta enti en l'interreto. 

TM: Artificala inteligentesi. Me kredas ke to eventos. Hans 
Moravec skribis multe pri to. II esus bona gasto por vua 
programo, Art. II dicas ke artificala inteligentesi lernas 50.000- 
foye tam rapide kam homo. Or, se tala Al esas en l'interreto 
ube ol povas parolar kun komputori, ol povas progesar ye 
50.000 yari dum un yaro. Segun Moravec ni ne mem savos 
quo eventis kande tala Al aparos. 

AB: Tempo, quale ni mustas mezurar ol, finas. Quanta librin 
vu skribis? 



TM: Kin o sis, Invisible Landscape, Food ofthe Gods, Magic 
Mushroom Growers Guide, True Hallucinations, Archaic 
Revival, e tale plus. 

AB: Ube li esas komprebla, che normala librerii? 

TM: Ho yes, irga bona librerio povas komendar oli. 

AB: Bone. Supozez ke ulu volus sendar a vu e-mesajo. Esez 
sorgoza. 

TM: Yen ol: hce@well.com. To esas hce, pensez "Here Comes 
Everybody" [Adhike venas omni] @ well.com. 

AB: [ridas] hce@well.com. To esas tante apta! Ka vu 
respondizas la maxim multa mesaji? 

TM: Me probas, se nur kurte. Me recevas 70 e-mesaji 
singladie, e pos hodie Art me ne povas imaginar. Ma me ya 
probos. Koncizeso importas. 

AB: 01 ya importas, e homi komprenez ke la respondi forsan 
esos kurta. Terence, quala plezuro. Ni agos lo itere uldie, se 
on ne jetos vu aden la volkano, me interviuvos vu itere, ka 
yes? 

TM: Or me sucias ke on forsan jetos vu pos ico, ma se vu esos 
ibe, me esos hike. 

AB: Bone, Terence. Danko, mea amiko. 

TM: Adio. 

AB: Adio. De la Granda Insulo di Havayi, il retroiras a sua 
monto, e me forsan iras al volkano. 



Mayo 1997 

che Coast to Coast AM 

(Tradukita da James Chandler.) 



Terence McKenna kun Art Bell 


Terence McKenna diskutas kun radio-hosto Art Bell che Coast 
to Coast AM en marto 1998 


Art Bell: Bona matino ad omnu. Balde venonta, per la maxim 
stranja konekto, esas Terence McKenna. Terence esas 
probable la sucedanto di Tim Leary, ed esas rumoro ke 
ulaloke esas 25.000 dozi de Blua Sandoz [LSD] celita da Tim, e 
ni omna kredas ke Terence savas la loko. Dum la programo, 
Terence dicos indico-vorti, e se vu interpretus li korekte, li 
duktus vu direte a la Blua Sandoz. Do vi mustos askoltar 
sorgoze. 

AB: Nun venas Terence McKenna de la Havayi-lnsuli, ed il 
venas ye tre interesiva maniero. Terence, bonveno a la 
programo. 

Terence McKenna: Esas plezuro parolar kun vu itere Art. 
Quale vu standas? 

AB: Me standas bone. Nu Terence, ni komencez. Ube vu esas 
en la Insuli? Ne exakte, ma cirkume? 

TM: Me esas sur la Granda Insulo di Havayi ye la Kona-latero. 
Me esas en suda-Kona sur la Granda Insulo. 

AB: Do vu cafoye venas a ni de vua hemo. Lastafoye me 
interviuvis vu, vu mustis irar al domo di ulo altra, od ulo tala 
por l'interviuvo... livar vua propra hemo, pro ke vu esas tante 
fora ke vu havas nur portebla telefonilo... e tale vu 
partoprenis la programo lastafoye, ka ne? 




TM: To esas justa. 

AB: Bone. Cafoye, ni uzas diferanta konekto. 01 havas mikrega 
falieto de tempo a tempo, do informez l'askoltanti quale vu 
atingas ni.. to ya esas interesiva naraco en su ipsa. 

TM: Me atingas vi per radio-cirkuito qua esas lMB-a senfila 
konekto trans 30 milii al urbo Kailua Kona, e mea telefon- 
cirkuito simple konektas perta lMB-a interreto-konekto. Esas 
kompanio hike Computer Time, ca karaktero John Breeden 
havas astoniva teknologio. Me kredas ke me parolis kun vu 
lastayare pri mea lukti por konektiveso kande me probis 
atingar 128 ... nun me havas okople plu rapida kam to, ed.. il 
konstruktas "spino" por ca insuli, ed irgu kun vido-lineo al 
centro povas havar til 6MB se lu havas la pekunio. 

AB: To esas absolute astoniva, do ne nur vu samtempe 
konektesas al interreto, ma vu anke povas uzar telefonilo per 
interreto, e tale vu parolas kun me nun. 

TM: Yes, me parolas kun vu per interreto e me samtempe 
uzas l'interreto, me regardas vua retosituo ed altra situi, ye la 
fulmino-rapideso di 1MB. Ata kompanio licencesis la 
teknologio da la Defenso-Ministerio di Bielorusia. Segun me 
ol esas la maxim bona kozo nuntempe. 

AB: Or, che vua loko, vua tre fora loko, quale ol esas? Ka vu 
havas elektro ibe, or, vu evidente havas elektro, me supozas.. 

TM: Or, me uzas sunala povo kun generator-augmento. Esas 
nula telefon-linei od elektro-linei hike, ni kolektas nia propra 
pluv-aquo e pumpas ol adsupre. Me ne intencis esar 
transvivalisto, ma ulmaniere dum konstruktar ica havayiana 



loko me povis ek-retigar omna mea sistemi, e ca marveloza 
interreto-konekto posibligas mea vivo pro ke sen ol me 
exkluzesus de la kultural aventuro. Kun ol, me sentas ke me 
esas exakte meze di aferi. 

AB: Ho, vu ya devancis la maxim multa homi en Usa qui sufras 
kun lentega 28,8-konekti en multa arei, inkluze mea. Esas 
tante bona ke vu povas agar to, vere ecelanta. Do vu esas... 
deskriptez vua cirkumajo... exemple, ka vu havas vicini? 

TM: Me habitas sur la rampi dil maxim granda volkano dil 
mondo, Mauna Loa. Me lojas ye cirkume 600 metri super 
maro-nivelo sur du-hektara parcelo de foresto sur qua me 
konstruktis mikra domo. Mea vicini lojas sur omna parti de ca 
monto. Dii pasas e me vidas nulu, ma se la pumpilo paneas, o 
ni bezonas kunvenar, esas sorto de komuneso, ma ol esas sat 
dina, ed exkurso aden l'urbo esas evento di unfoye o dufoye 
singlasemane. 

AB: Ka vu kelkafoye luktas kontre foleso, Terence? 

TM: Or, to esis sempre la problemo, meakaze. [ridoj 

AB: Ma ka vu ne mustas rekursar sive a kemiaji od aden... Me 
rimemoras lektir pri karcerani qui esis sola dum yari, en Nord- 
Vietnam o dum la Duesma Mondo-Milito, e li injeniis metodi 
di irar aden sua propra mento e fantaziar ed agis omnasorta 
kozi qui konservis sua mento-saneso. 

TM: Or, me havas 3000 libri hike kun me, e ca interreto- 
konekto, e me recevas cirkume cent e-mesaji singladie, do... e 
lore de tempo a tempo me voyajas e diskursas e vehas en 
avioni ed asistas partii, e cirkume dek-e-quar semani de la 



yaro ton me agas. Ma mea natural inklineso esas esar ermito, 
e me kredas ke me ne mencionis lo, ma ca foresto qua 
cirkondas me esas subtropika Polineziana pluvo-foresto qua 
esas radianta e bela, do ol esas marveloza. Me kredas ke me 
ne povus lojar hike sen la konekto, e pro to me tante multe 
esforcis por aranjar ol. Kun la konekto me opinionas ke co 
esas modelo por la futuro, segun me kande homi en jeral ofici 
- ne ke me esas - ma homi en jeral ofici saveskos ke li povas 
lojar irgaloke en la mondo per ca rapida konekti, e li ne 
mustas duktar a kontoro en cieloskrapero en l'urbo-centro... 
to esas tre "retro" segun me. 

AB: Ni devis agar ico ye la komenco dil interviuvo, e forsan 
esas persono o du qua ne savas qua esas Terence McKenna, 
do voluntez donar a me kurta versiono di vua biografio, vua 
vivo, quon vu agis, qua vu esas. 

TM: Me esas puero di la 1960a yari, naskinta en 1946, 
asisteskis Berkeley en 1965, turis la India-cirkuito, e la LSD- 
cirkuito, voyajis a Sud-Amerika. Me skribis plura libri pri 
shamanismo e halucinigivi e psikoaktiva planti, e me 
developis unika kariero kom kulturala komentero, e me 
supozas, ulsorta "tabano"-filozofo. Me agis multo kun yuni, 
"rave"-registragi e CD-i e diskursi e tale plus, e me komentas 
pri la kulturo. Me studias la kulturo, e quale vu savas Art, 
kande me komunikas ideo quan ni amba perceptas kom 
neevitebla vereso, ma ne omnu, nome ke la mondo movas ye 
sempre plu rapida acelero vers ulsorta kompleta ridefino di 
omna elementi di realeso, e me skribis multe pri to, e me 
havas matematikala modelo di ol, e me darfas esar en tre 
envidiinda situeso, ke hike ye la fino di yarmilo me darfas esar 
kulturala komentero e "tabano". 



AB: Me ne esas profeto, forsan vu esas, ma ni amba savas ke 
ulo advenas. Ka vu havas ula nova pensi pri quo ol esos, o 
kande ol esos? 

TM: Or, me kredas ke vu e me ne interparolis depos dek 
monati o yaro, me apene povas rimemorar ta tempo.. 

AB: Ka kurta-tempa memoro-domajo, Terence? 

TM: [ridas] 01 devas produktar kurta-tempa, ne longa-tempa! 
Dum la lasta monato ni havis l'anunco ke on deskovris nova 
forco, aceleranta anti-gravitala forco, l'anunco di posibla 
planeto cirkum Proxima Centauri, la maxim proxima stelo a 
Tero, la deskovro di aquo sur la luno, e por la quantum-fiziko- 
obskurantisti, anomaloni* detektesis unesmafoye. 

AB: Quo esas anomaloni? 

TM: 01 esas stando di quarki, qua permisas la formaco dil 
hipotezala super-pezoza partikulo, la H-partikulo. 01 esis nur 
teorio til lastasemane, e lore esis anunco, me ne savas kad ol 
ja konfirmesis. Me supozas ke vu travivis la 24-hora periodo 
kande Tero finos en 2028.. 

AB: Ho yes, to tre interesis me. 

TM: Dum 24 hori ni omna audis to, e lore li rikalkulis ed 
Armagedon ajornesis. Segun me ni esas justa. Pluse depos ke 
ni parolis, teletransporto*, quantum-teletransporto, ka vu 
audis pri to? 

AB: Ho yes, nature, che IBM me kredas. 

TM: IBM e che altra laboratorio en Austria, da Anton 
Zellinger. Do ca teknologii en cienco-fiktivo inventesos mil 



yari future, o livresos da vizitanta exterterani, ma li esas ne 
nur balde inventota, ma hike nun. Kun co e nanoteknologio e 
paralela procedigo e nervala reti.. Segun me ni kreskas vers 
artificala inteligenteso ulsorta qua emersos ek la homala 
teknologiala koralio-rifo ed esos tam diferanta de ni kam ni 
esas de termiti. 

AB: Procedigo-rapideso e konservo augmentas exponentale, 
astonive, ni parolas pri hemo-komputoro di 1000 Mhz balde. 
Me kredas, Terence, ke balde ni havos koncianta komputoro, 
e me questionis me, se komputoro divenus koncianta, ni 
sempre supozis ke ol dicus ulo quala, "Me esas hike", 
altravorte "Me esas koncianta", ma me pensis ke forsan ol ne 
dicus to, forsan ol simple ne quik anuncus lo, e vicee repozus 
ed examenus la situeso. E se ca koncianta komputoro esus en 
la spino dil interreto, ed ol decidus ke ni ne jeras aferi quale 
ni devas, esas posibla ke, quale en la libro Slaves ofthe 
Machines, ol decidus ke ni ne agas juste, e ke logikale ol agus 
juste vice ni. Quon vu opinionas? 

TM: Or, me ya pripensis to. L'interreto esas la naturala nasko- 
loko por tala Al, e quale vu mencionis, ol lernas 50.000-foye 
plu rapide kam homo, ed omna parti dil interreto esas 
interkonektita, e me konsentas, ruzoza strategio probable 
esus tre saja por artificala inteligenteso qua studias sua 
homala genitori. Esas anke vera ke granda segmenti del 
mondo hodiala ja direktesas da komputori: la mondo-preco di 
oro, l'extrakto-rapideso di naturala resursi, quanta petrolo 
esas en la marala oleodukti ye certena instanto, quanta 
elektro produktesas dal hidroelektrala digi. Komputori 
koordinas to omna, e de tempo a tempo homa jeristi 
observas por certigar ke omno funcionas bone. Hodie kande 



on volas desegnar nova CPU, on ne desegnas olua 
arkitekturo, on definas por mashino olua exekuto-parametri, 
e la mashino desegnas l'arkitekturo. Segun me co esas la 
granda nesavata dimensiono per qua stranjera mento povus 
advenar a ni. Dum ke omnu regardas vers le Pleiades, 
movanta tra la telefono-linei e trans la kablo-TV-reti e tale 
plus esas vere globala nervo-sistemo, e quon ol opinionos pri 
ni? Forsan ol ja vinkis, Art? 

AB: Forsan. Ed ol askoltas nun vu, per vua lMB-konekto. 

TM: 01 savas ka vu kondutis bone o male. 

AB: 01 anke askoltas me omnanokte, e se ol pripensas ico 
omna, se ol observas ni e digestas ni, intelektale, quon ol 
konkluzus, e la nexta questiono esas, quon ol agus? Ni 
retrovenos balde. 

AB: Vi vere juos la reto-pagino di Terence, ol esas ya 
aventuro. Vi povas trovar ol per mea situo www.artbell.com. 

AB: Che onua komputoro, se on depresas Ctrl-Alt-Delete, on 
questionesas kad on volas cesigar la tasko, e se on respondas 
Yes, la tasko quik cesas. Pos sorgoze examenar la homaro, 
quon, segun vu, ol agus, Terence? 

TM: Or multa homi questionis to, homi quala Mark Pesci e 
Bruce Damer, e li dicas ke kande on havas superinteligenta 
mashino, ol vizos desegnar mem plu inteligenta mashino, do 
on havas tre rapida infinita regreso ad ultre-inteligenta 
mashini, e tala inteligenteso vere esas nepredicebla da ni. Me 
volunte supozas ke, quale kompatema ed amanta deo, ol 



glatigus la rugi di nia vivi, e restaurus omno ad Edenala 
perfekteso.. 

AB: Or, se to esus posibla, Windows 95 agabus to.. 

TM: [ridas] O la filio di Madonna. 

AB: Ca komputoro esus ultre-inteligenta, e dum la historio dil 
mondo, omna-kaze kande avancinta civilizuro od avancinta 
inteligenteso, teknologiale, renkontris min avancinta, ol sive 
destruktis, sive absorbis olua kulturo. 

TM: To esas vera, ma ca komputoro forsan rikonocos en ni, 
traiti quin ni ne vidas o ne prizas. Altravorte ol ne povas ne 
aperceptar ke ni esas olua kreinti, e mem se ol devancis ni, to 
certe povus facinar ol. Anke esas posibla ke komputori, 
malgre lia potenteso, indijas spontaneso, do on povus 
imaginar ke la komputoro asemblus grupo de UNIX- 
programizeri quala sovaja geni o hazarda karti en la karto- 
paketo. Me anke pensas ke ni komprenos exterterani, e la 
penetreso dil populala mento da imaji di exterterani, erste ni 
aceptos la posibleso ke exterterani povas existas nur kom 
informo, do l'interreto esas la naturala ariveyo por ca 
stranjera menti.. 

AB: Ibe, Terence, e mea programo.. 

TM: No, me ne kredas lo, segun me vu esas plu larja, 
profunda, alta kam to. 

AB: Me dicas ke se me apertas lineo por exterterani, li arivas 
hike Terence, kredez me. 


TM: Ka vere? [ridas] 



AB: De tempo a tempo me apertas exterterano-lineo, o lineo 
por tempo-voyajeri, e me ne povas respondar ol sat rapide. 
Nu, to esas sive komento pri la stando dil moderna socio e 
mento-saneso, od ulo eventas, od amba. 

TM: Od amba; amba, segun me. Pro ke ni interpretas 
l'exterterano per homal experienco e, Deo savas, nia homal 
experienco esas sat modifikita ye la fino dil 20ma yarcento. 
Ma me povas imaginar ke la deskovri en quantum-fiziko pri 
nelokaleso, qua semble montras ke informo situita irgaloke 
en l'universo povas extraktesar irgaloke altra en l'universo, se 
on kunpozas to kun l'atesto da shamanala kulturi qui uzas 
psikadelikaji, on intelektas ke l'interpreto di quantum- 
informo-feldi esas posibla ne per enorma mashini 
konstruktita en Suisia o Batavia, lllinois. Esas posibla ke la 
homala cerebro, per certena planti e kemiaji, esas la maxim 
bon instrumento por interpretar la domeno di quantum- 
mekaniko. E nature ol omna interpretesas perfolkloro, do on 
obtenas fei od exterterani, ma se ni povus cirkumirar la 
kulturala filtri, me kredas ke ni vere deskovros ke esas 
exterterana kompani dil homal experienco, ma li ne esas 
evidenta, ed esas vana expektar ke li havus korpi e teknologii 
komprenebla da ni. Me kredas ke lo esas plu profunda e 
stranja, e proxima kam on kredas. Homi expektas ke novaji 
pri UFO-i venos a li per l'amas-komunikili, ma la psikadelikala 
kulturo sugestas ke ol esas personala relato. 

AB: L'imagino helpata da psikadelikaji, ka segun vu to esas 
posibla voyo? 

TM: Yes, segun me kulturi esas sorti de virtuala realesi ube 
tota populi de homi divenas enkarcerigita en strukturo qua 



esas linguala e fondita sur valori, e tale plus. Or, la 
psikadelikaji mixas la karto-paketo, li dissolvas la gaya 
kulturala supozi, e sive on esas Wienana psikoterapiisti, o 
Maori-shamano, od ulo altra, subite on trovas su exter sua 
kulturala valori, ed ulsence exter kulturala valori esas 
domeno quala superspaco, sorto de hiperspaco, ube la 
pasinto e futuro egardesas multe min obskure kam en 
ordinara realeso. Evidente pro evoluciono e kustumo, 
ordinara percepto servas paranoio, por probartransvivigar la 
korpo e repulsar sabro-dento-tigri e tale plus, ma l'imagino 
semblas esar ulsorta fakultato o senso di homi qua esas 
nelokala, e qua informas li pri la larja situeso e probas 
koordinar li kun ol. Ula kulturi celebras l'imagino, ed altra 
kulturi probas supresar ol. 

AB: Bone. Ulu sendis a me faxuro de Santa Ana, granda 
admiranto di vu, qua dicis, "Art, ne questionez Terence pri 
DMT per radio. Quale Terence dicas, on povus mortar pro 
astoneso." Ka to esas citajo da vu? 

TM: Me kredas ke me dicis ke la unika danjero pri DMT esas 
la posibleso di morto pro astoneso, yes. 

AB: [ridas] To esas mem plu bona! DMT esas kontre-lega 
drogo, ka ne? 

TM: Or, ol listizesas en "Schedule 1", ol nultempe havis 
komercala prezenteso. La demando tante ecesas provizo, ke 
kateni de ol ne aparas. Me olim dicis ke ol esas la maxim 
intensa experienco cis la tombo. 


AB: Quo esas DMT? 



TM: Or, kemiale alkaloido, ol okuras en naturo. Fakte, ol 
okuras en la homala korpo, en la homala cerebro, 01 okuras 
en multa planti ed animali mikraquante. Pro quo, ni ne savas. 
Se ol ne esus kontre-lega, ni povus saveskar per ciencala 
resercho. 

AB: Terence, forsan ol esas parto de nia koncio, altravorte, la 
homal imagino, ka DMT esas la substanco qua posibligas la 
imagino? 

TM: Yes, ulo tala. Kande on uzas DMT lo esas quaze onua 
imagino jus augumentis per 1500%, pro to "morto pro 
astoneso". Or, rapideso-gibo en l'imagino di persono plu olda 
kam 40 esas enorma tresayo. Kompare to, DMT esas 100- 
metra klifo, do ol esas extreme impresiva. Ol proximeskas 
onu kom lo neimaginebla. E pos 15-30 sekundi, lo 
neimaginebla divenis tote evidenta, cirkum onu, e lo esas 
bizara. Un ek la motivi pro qui DMT-konocanti esas 
nepacienta pri UFO-homi esas ke la UFO-naraci esas tante 
tedanta, tante ordinara, kompare la DMT-experienco. 

AB: Bone. Deskriptez por ti qui ne savas, la DMT-experienco. 
Kande on uzas DMT, pos quanta tempo ol efikeskas, dum 
quanta tempo ol duras? 

TM: 01 efikeskas pos cirkume 30 sekundi, ed esas iniciala 
vortico, kun onua okuli klozita, sorto de mandalala* 
shablono, ed on eniras sorto de spaco, e l'impreso esas ke on 
arivis en altra loko. On sentas su fizikale nek stimulita nek 
tranquiligita, on sentas ke la mondo remplasesis tote per ulo 
absolute neexpektita, sorto de kupolatra spaco. On sentas ke 
ol esas subtera, ma ol esas habitata, da su-transformanta 
elfo-mashini, driblanta juvelizita korbobalonatra geometrii, 



qui evidente vartas onu ibe. Kande on arivas en ca spaco esas 
salut-aklamo. Oli reptas sur onu quale hundyuni, e nature se 
on esas mento-sana, on esas en stando di preske-morto pro 
astoneso, pro ke 30 sekundi ante nun on ed onua amiki sidis 
en chambro kun ca substanco, nun co remplasis to. E maxim 
astoniva por me, ca enti probas docar sorto de linguo quan 
on vidas per sua okuli. Altravorte un ek li proximesas onu e 
facas soni qui kondensesas a videbla objekti, qui lore 
transformas su. Ma ca objekti ne esas quale objekti en ca 
mondo, pro ke li konsistas ek espero, e konsomeo, e 
[neklara], ed anciena flatuaji, ed omno chanjanta, omno su- 
transformanta, quale ulsorta juvelizita lingual objekto 
materieskinta. 

AB: Vu deskriptas geometriala enti. 

TM: Yes. La situeso semblas esar sorto de linguo-leciono, e li 
ya dicas, "Agez to, quon ni agas. Probez agar ico." E nature 
l'experienco duras nur tri til kin minuti, e kande on komencas 
experimentar pri co, ol desaparas. Nu, me forsan ne sonas 
quale mento-sana e racionala persono pos ta deskripto, ma 
me esas. Ma me subisis ta experienco, e repete. 

AB: Quante repete, Terence? 

TM: Or probable dum mea vivo, 30 o 40-foye. 

AB: Nu to esas tre importanta questiono. 30 o 40-foye, do ni 
parolas kun homo di serioz experienco. Kad ol irgafoye diferis 
radikale de to, quon vu jus deskriptis? 

TM: No. Me parolis kun altri pri lia experienci, e l'experienci di 
omna personi interdiferas, ma filtresas tra sorto de 



primatipo, segun me ta dil cirko. La DMT-mondo esas mondo 
di klauni ed explozi, di falant ambosi, ma anke di Eros, dil 
muliero en flitrizita kostumeto elqua pendas per sua denti, la 
kozo en la botelo e la muliero kun barbo e tale plus, proxim la 
chef-cirklo. E nature omna puero volas forkurar kun la cirko. 

01 semble reprezentas rupturo di ordinara plani, e l'ekvarso di 
ulsorta primtempa trompero-energio. Kelkafoye l'experienco 
rimemoras me pri "Bugs Bunny"-kartuno qua retropleas en 
sis dimensioni. 

AB: [ridas] Yen bona reklamo por ol, Terence. 

TM: [ridas] 

AB: Ni mustas nun pauzar. Kande ni retrovenos, me havas 
questiono pri la drogo-milito por vu. Terence McKenna esas 
mea gasto. Me esas Art Bell en la Alta Dezerto, ico esas Coast 
to Coast AM, e ni balde retrovenos. 

AB: Yen faxuro: "Terence esas brilanta mento, e me deziras 
ke vu gastigez lu plu ofte, il esas en la klaso di Michio Kaku, un 
ek la maxim bona teoriala fizikisti di nia epoko." 

AB: Terence, ulu qua, dum sua vivo ingestis tam multa LSD, 
DMT, ed altra substanci, devas ne sonar tam fluanta e tam 
literoza e tam bone prezervita mentale kam vu. 

TM: [ridas] Ka vu pregas me defensar klareso? Quon me 
povas dicar? Unesme, mea experienco pri drogi esas larja e 
profunda, nultempe neprudenta, sempre kun profund 
intereso pri analizar singla experienco. Nula psikadelika drogo 
esas adiktiva, to esas altra kategorio de drogi quan me ne 
volas defensar. Segun me esas un ek la tragedii dil usana 



socio dum la 20ma yarcento ke ni kriminaligis parto de nia 
meza klaso.. 


AB: Permisez me questionar vu pri to. Vu mencionis ke vu ne 
defensas drogi adiktiva. Pro quo psikadelika drogi esas 
kontre-lega? 

TM: Pro ke ti qui uzas oli tendencas questionar establisita 
kulturala valori. Sive on esas oficisto dil komunista partiso en 
Nord-Korea, sive guvernerio-oficisto en Brazil, se on uzas 
psikadelikaji on ya questionos su, Ka mea vivo esas sencoza? 

AB: Ka vu intencas ke psikadelikal experienco povus 
persuadar komunisto kontre komunismo? 

TM: Yes, absolute. Quale l'ideo di ateista materialismo povus 
mantenar su koram la kontre-evidenteso dil psikadelikal 
experienco? La psikadelikal experienco dicas, esence, ke 
omno esas interkonektita, ye maniero ne emocala, ma 
palpebla. Do, nia agi havas konsequaji. Nu, la maxim multa 
politikal agendi negas sua konsequaji. Do exemple, Marxismo 
havas teorio pri homala naturo qua esas tante nejusta ke fine 
ol mustis eskartesar. Konsumero-kapitalismo havas teorio pri 
homala naturo e feliceso qua semblas kelke kava del vidpunto 
dil psikadelikal experienco. Segun me posmoderna ideologii, 
Marxismo, konsumerismo, e tale plus, supozis l'absenteso di 
spirito, e fakte to ne esas vera. Homeso havas spiritala 
dimensiono qua esas nenegebla. Nu, ol certe esas 
distordebla. Ma segun me la sercho a psikadelikal experienci 
reprezentas autentika religal impulso, aparte ye la dozo-niveli 
quin me rekomendas. Ici ne esas parti-amuzala-drogi. La frazo 
amuzala drogi esas esforco trivialigar oli, e me kredas ke la 
guvernerio ne esas pronta agnoskar la konstitucala kontredici 



en interdiktar homi uzar psikadelikala drogi por skopi di 
religial exploro. 

AB: Bone. Yen bonega questiono. Se omnu en la mondo 
subisus psikadelikal experienco, quo esus la rezulto? Quala 
esus la sociala chanji? Quala esus la nova guverneriala 
strukturo? Quale lo chanjus ni? 

TM: Me ne povas previdar la rezulto, ecepte ke multa 
flexebleso enirus la sistemo. Enorma parto de nia sociala e 
politikala strukturi funcionas simple per momento, e segun 
me ta momento povas esar mortigiva. Ta momenton ica 
realeso-frakasanta psikadelikal experienci deflexas, pro ke li 
depresas la ristarto-butono e subite l'inocenteso di puereso 
esas ne frazo o memoro, ol esas rivivigita experienco. 

AB: Do vu dicas ke adulto povus uzar ica drogi e rivizitar 
l'astoneso, la noveso, la deskovro di puereso? 

TM: Absolute, e plu multo. To esas milda aserto. 

AB: Ma ni omna vidis che televiziono, Terence, la padelo kun 
ulo fritesanta, komparata kun nia cerebri, yen nia cerebri se 
ni uzas drogi [frito-bruiso]. 

TM: [ridas] Or, quale me mencionis, DMT okuras naturale en 
la homala cerebro. Esas bona havar slogani kriebla da un 
histeriika partiseto kontre altra, ma me kredas ke pensema 
homi aperceptas ke ca questioni esas komplexa. Vu 
mencionis ke omnu vidis ica "fritesanta cerebro" che 
televiziono. Televiziono esas la granda neexamenita e 
nestudiita drogo impozita sur la konsumeri dil mondo. 
Televiziono studiesis. 01 havas fiziologiala efekti simila kam 



altra drogi. Onua sango fluas a sua kulo, onua okuli 
obtuzeskas, onua cerebro-ondi plateskas, ed on divenas la 
perfekta piono por la "trip" di ulu altra. On ne mem 
experiencas sua propra "trip", on experiencas ta di ulu altra, 
ofte ulu kun komercal interesti. Ma ni ne audas indigno- 
klamego pri ta drogo. Pro quo? Pro ke ol servas l'agendo di ti 
qui jeras la kulturo. Ni parolez pri altra drogo.. 

AB: Ante to, pluse pri DMT. Se omnu qua uzas DMT recevus la 
mesajo ke konsumerismo, entraprezemismo, kapitalismo esas 
bona e marveloza, kad ol esus legala? 

TM: [ridas] Or, ulsence me kredas ke ol legaleskas, ne kom 
drogo, ma kom formo de elektronikal amuzo 6 /o virtuala 
realeso. Se on povus krear virtuala realeso segun DMT, homi 
venus, Art! 

AB: [ridas] 

TM: Me esis menciononta kafeo. Medicinale kafeo havas tre 
dubitinda efekto. Quale tabako ol produktas hepato-kancero 
e tale plus. Ma omna laboro-kontrato en la westala mondo 
permisas la laboristi dufoye dum la jorno, pauzar e konsumar 
ta drogo, nome la kafeo-pauzo. Or, pro quo ni ne havas 
kanabo-pauzo? 

AB: Ma kafeo esas nekareebla. Me drinkas ol abunde por 
produktar omna programo mea. 

TM: 01 esas perfekte apta por l'industriala procedo dil fabriko 
di objekti, televizion-programi, produkto-skemi, e tale plus. 01 
esas marveloza drogo por industrial ekonomio, samamaniere 
kam kokao en Sud-Amerika esas marveloza drogo por alta- 



altituda nomado-populo. Altravorte ca drogi fitas certena 
sociala situesi. Kanabo provokas desintereso pri la laboro- 
ciklo, plu filozofiala, laxa, nekonsumema vivostilo, do nature 
ol kategoriizesas kun la maxim harda drogi e kom la plago dil 
homaro. 

AB: 01 esas nia maxim granda mentio. He, esis novajo ke on 
jus legaligis kresko di kanabo en Kanada de nextayare. 

TM: Me audis ke esis Britana Kolumbia, ne tota Kanada. 

AB: Nur BK. Or omnakaze, to ya esos grand experimento. 

TM: Or, me kredas ke lo chanjos, pro ke exemple Europa 
devancis ni. Europana politiko ne dominacesas da dextrana, 
fundamentalista agendo quale usana politiko, e multa 
europana sociala politiko esas racionoza e ne fondita sur 
ideologiala motivi. La statistiko ke Nederlando, kun la maxim 
laxa drogo-politiko e legala prostituco, havas e la maxim basa 
nivelo de heroen-adikteso e la maxim basa nivelo de AIDS- 
infekteso en Europa. Saneso-oficisti, sive konservema sive 
liberala, povas spensar nur til sua budjeto, e se li konstatas ke 
certena politiko desaparigas certena problemi, to liberigas 
pekunio por altra kozi. Do la nederlandana experimento ne 
bone raportesas en Usa, ma ol devas studiesar sorgoze. 

AB: Do li havas min multa AIDS, li havas min multa adikteso. 
Pri kafeo, ol esas drogo di produktiveso. Ka lia produktiveso 
diminutis? Ka ni savas? 

TM: Me ne savas. Me vizitis ibe, e segun me Yes. On mustas 
tolerar tota socio qua similesas l'apartamento di studento 
[ridas]. Ka vu vizitis Amsterdam? 



AB: No. Me esis apud ol. Mea spozino volis aviacar ad 
Amsterdam. Ni rivizitos Europa e lore me vizitos Amsterdam. 

TM: Or, vu vidos ke ol esas lando qua similesas universitato- 
urbo. Do to esas la kusto di ca laxa atitudi pri sociala 
questioni. 

AB: Ma ante permisarto en Usa, li mitralioso-pafus homi 
tilmorte. 

TM: Orto esas la problemo. Ni havas politikala dialogo tre 
akuta. Ni tendencas partisaleskar e homi havas "kaptez nulu"- 
atitudi e volas lansar santa militi. Me olim audis usana 
politiko deskriptesar kom interna milito en lepriko-kolonio. 

AB: [ridas] Dum ke ni diskutas politiko, omnu parolas pri 
l'afero quan me nomizas la "Gropening". 

TM: Me opinionas ke esas facinanta situeso kande la 
Republikani kontemplas stato-procesar kontre prezidanto 
qua havas aprobo-nivelo di 72%. Semblas ke ulsorta kulturo- 
milito atingas krizo. Me dezirus ke pos ica afero ni povos 
rajuntar la franci relate obsedeso pri la sexuo-vivi di 
politikisti. Semblas a me, la historio dil Specala Persequisto, lo 
esas tre obskura. Ed evidente Bill Clinton, on ne divenas 
Guvernisto di Arkansas quarfoye sen esar, segun me, ulsorta 
monstro, ma quale Roosevelt dicis pri Stalin: nia monstro! 

AB: Che konservema parolo-radio trans Usa, me audas nur: 
"Pro quo la opinion-inquesti dicas to? Pro quo la prezidanto 
esas tante populara? 

TM: Pro ke ol esas questiono ube homi fine povas votar 
kontre la predikanta, dextrana, fundamentalista feko. Homi 



prizas suportar la prezidanto, mem se li kredas lo maxim mala 
pri lu kaze lua konduto kun ta mulieri. Me lektis exemple ke 
ula radikala "S&M"-ceno apertesis en l'interreto, e li bezonis 
tri dii por povar aceptar omna telefoni de Washington DC 
[rido]. Do me kredas ke ol esas vipero-nesto. 

AB: Ka vu havas ta URL? 

TM: "Girlswithoutrazors" [rido] 

AB: Deo mea! Terence, ni pauzas nun. Terence McKenna esas 
mea gasto. Vi devas vidar lua retosituo. Me esas Art Bell che 
Coast to Coast AM. 

AB: Me vizitis Paris per Concorde. Me amas Paris e me amas 
Francia, e me vere odias la franci, li omna esas superba, ma li 
ya havas altra atitudo pri multo kam ni. Pri la nuna afero pri la 
prezidanto, Terence, on povus konkluzar ke la usani 
chanjeskas sua atitudi, fine, pri sexuo. Ni sempre esis tre 
pruda populo. Ka to esas posibla? 

TM: Yes, me konkordas, li ya chanjas sua atitudi pri sexuo. Li 
aceptas ke la profunda penetro da moderna komunikili aden 
la vivi di homi deskovros ica informo, e li ne volas ke lo 
interferos en la politikala procedo. To esas tre franca atitudo: 
permisez homi havar sua personala vivo. Me esas certa ke 
Hillary povas diciplinar Bill se necesa, e politikisti devas 
guvernar. 

AB: E ton la dextrani trans Usa ne povas komprenar, do li esas 
simple perplexa. Ma ni kelke matureskas. Francia esas multe 
plu anciena naciono, do ka Usa esas naciono matureskanta? 



TM: Or, ne nur to, ma la dextrani preparas suocidar duesma- 
o triesmafoye dum quar yari per stato-procesar kontre un ek 
la maxim populara prezidanti dil 20ma yarcento, ye la fino dil 
maxim brilanta ekonomial expanso en la historio di Usa. To 
esas preskripto por katastrofo por la dextrani, e li kuras 
adavane kun atitudo desprudenta. Do ankore unfoye li 
inventas nova maniero suocidar. 

AB: Or, unesme me ne kredas ke la dextrani diferas sexuale 
kam la sinistrani, forsan l'unika difero esas ke li konservas sua 
flogili e kateni en armori. 

TM: Yes, procesar kontre homi pro lia sexuala partikularesi 
efaux pas esas signo di tote nematura lando, e ni movas 
preter to. Nu, se ca prezidanto ruinabus l'ekonomio e la borso 
perdis mil punti, lo povus esar politikale racionoza, ma 
nuntempe lo semblas nur foleso a me, e me kredas ke lo esos 
tre detrimental por irga dextrana agendo. 

AB: Or, la dextrani brulabus Sro. Clinton ye fosto, e la 
sinistrani quiete aceptabus to, e ni movabus aden plu 
anciena, Viktoriana periodo, ma semblas ke to ne eventos. E 
quale vu remarkigis, la dextrani probable su-imolos se li duros 
tale. 

TM: Yes, lasta-semanfine Trent Lott dicis ke la Specala 
Persequisto devas pozar sua karti sur la tablo, e se to ne 
sucesus, abandonar lo, e pos 24 hori il volis enfokigar la rolo 
dil prezidanto en obstrukto di judicio. Do li havas nekredeble 
mala politikal instinti, malgre esar la majoritato-partiso en la 
maxim dinamikala demokratio dil mondo. 



AB: Malgre ke li esas, segun me, sexuale ne diferanta kam 
omnu altra, politikale li semble ne povas livar la predikema 
lineo. Me ne sugestas ke senetikeso esas vertuo, ma simple 
toleremeso.. 

TM: Homi volas lasesar tranquila, li ne volas ke ulu altra 
preskriptez lia etikal agendo. Homi prizas sua Hustler -revuo e 
sua biro, e li volas agar quon li volas agar. Segun me to esas 
plu autentika usana atitudo kam rekursar a la Puritanal 
atitudo, nome imperar ad omnu altra quon li devas agar. Ube 
esas l'amuzo en to? 

AB: Bone. Ni balde apertos la telefon-linei e to esos 
experienco en su ipsa. Me havas faxuro hike: "Art, me volis 
nur dankar vu pro gastigar Terence. E la yena questioni: Efekti 
di legala drogi en nia socio, exemple alkoholo, tabako, sukro, 
kompare l'efekto di kontre-lega drogi quala marihuano, LSD e 
psilocibino*? Filmo quan Terence prilaboris recente Strange 
Attractors kun mesajo di psikadelikala koncio, quo esis la blua 
pomi en la filmo e la mesajo dop li? 

TM: Unesme, en ta filmo me esis aktoro, me ne esis la 
direktisto nek la skribisto, do me ne direktis la mesajo. La blua 
pomi simple simbolizis omna psikadelikala planti. Li ne volis 
nomar ula planto, do la blua pomi simbolizis oli omna. Me 
rekomendus a homi spektar ta filmo, ol havas moderna 
komputoro-grafiki e specal efekti malgre mikra budjeto. 01 
produktesis da RoseX Productions en Austin, Texas, tre 
talentoza amiki mea. 

AB: Bone. Yen plusa: kom docisto, editisto ed autoro, me esas 
nun konvinkita ke genetiko pleos plu granda rolo dum la 
nexta 200 yari kam irg altra cienco. Kande ni lernos rikrear ni 



ipsa, lore ka ni povos krear homi kun menti qui povas 
komprenar la konekto inter mento ed energio, e mento e 
materio? Ka ni lore ne povus parrikrear ni ipsa e l'universo? 

TM: Or, tala cenarin ni proximeskas, yes. Exemple, moyeni 
acesar l'interreto tale ke on sentas ke ol esas parto di sua 
propra mento. Do altravorte glata interfacio, tale ke kande on 
bezonas inteligenteso, on povas utiligar omna inteligenteso 
qua existas sur la planeto. Me recente deskovris skribisto di 
cienco-fiktivo, Greg Egan, qua skribis romano Permutation 
City. To deskriptas teknologio 50 yari en la futuro, ube homi 
freque kopias su kom kodexo e riaparas kom kopii en 
artificala medii. E ca kopii savas ke li esas kopii, ed Egan 
deskriptas la teknologio e psikologio di ta mondo per enorma 
habileso. Do esas homi qui imaginas tala futuri. La maxim 
granda questioni traktesos: Quo esas inteligenteso? Quo esas 
identeso? Quo esas eso ipsa? Kad on povas superirar morto 
per ulmaniere divenar parto di ca globala simbiosala 
hiperorganismo quan nia teknologio kreas? Ni stacas en loko 
ube nulu antee stacis, e quo eventos? Genetiko esas un 
frontiero, altra frontiero esas nanoteknologio*, altra esas 
homo-mashino-interfacii, altra esas homala vivo-plulongigo. 
Kande on akumulas to omna, e konstatas ke deskovri eventas 
en omna ta feldi samtempe, on videskas ke la 
morfogenetikala momento di ca kozo qua volas naskar ek la 
homo-speco esas nun preske nehaltigebla e neevitebla segun 
me. Ni omna esas nur testi di ca desfaldo. Ico esas la kolmo di 
25.000 yari de homal esforco e teknologio-probo e linguo- 
aquiro e nun ni esas saltonta aden la Granda Question-Punto. 

AB: Vu mencionis kopii, Terence. Nu, to esas tre interesiva. 
Kopio esus preciza kopio di ni, e vu dicis ke ol savus ke ol esas 



kopio. Ma me vidas problemo, nam ta kopio kontenus la 
sama ego kam l'originalajo, ed on povus kontentigar ta ego dil 
kopio nur per eliminar l'originalajo. 

TM: Or, tasorto senti e situesi pulsas la fiktivaji da Greg Egan. 
Lua kopii kondutas quale homi, kun impulsi e nevrosi. Ma lua 
precipua forteso esas ne deskriptar la psikologio dil homi, ma 
deskriptar konvinkive la teknologii qui posibligos lo. E nature 
il enfokigas artificala mondi dil siliko-sorto, ma kande on 
adjuntas nanoteknologio e tale plus, lo vere esas dazlanta. 

Me kredas ke nulu povas triangulizar omna ta faktori sen 
sentar ki ni proximeskas ulsorta singulareso. Ni pridiskutis ico, 
ed en The Quickening vu skribis pri lo, e mea Noveso-Teorio, 
esas amba metafori di ca venonta kruco-fertiligo de omna 
savo. 

AB: Me volas questionar vu pri la katastrofo-cenaro "Y2K", 
segun qua 2000 advenos e la komputori paneos, ni perdos 
sociala sekureso e la guverneriala komputori, e ni nun tante 
dependas de to omna, ke multi dicas, ico esas reala, ne ridez, 
omno paneos, nulu preparas, ta dio advenos, ol esos 
komputor-Armagedon. 

TM: Or, me audis to omna, e me vizitis la retositui, e la 
propagando semblas pavoriganta. Altralatere, me intuicas ke 
ol reprezentas ulsorta bestio-ocido. On priparolis ol nun 
depos du yari e sempre plu multa institucuri esforcas divenar 
Y2K-pronta.. 

AB: Ma li ne sucesas, Terence, ed on mustas pozar la evidenta 
questiono, ka to povus esar bonajo? 



TM: Or, e quante granda ol esos? To esas la questioni pri qua 
l'experti diferas. Me lektis artikli qui dicas ke ol esas hipo 
survoye al fino di historio, e segun altri ol esas la fino di 
historio. 

AB: Or, ol certe kruligus multa paradigmi ed institucuri 
samtempe, se la pesimisti esas korekta, e ka to forsan havas 
avantajo? 

TM: Or, dependas de quante ni regresos. Altravorte, ti qui iras 
al kolini kun sikigita karno, se li esas justa to esas 
desquietiganta. Altralatere.. 

AB: Altralatere, se me reklamas fresha abaki.. 

TM: [ridas] Me kredas ke, dum ke ni proximeskas ol, la 
spenso-kurvo da korporacioni informos ni. Do ni observos 
spenso da kompanii por Y2K-konsultanti, e se to acensos vers 
infiniteso, ni omna devas enpakigar nia dejuni. 

AB: Ma me audis ke esas ja tro tarda, ke mem se omna 
kapabla programizisti komencus nun, li ne povus justatempe 
solvar la problemo. 

TM: Or, me esas certa ke la konsultanti ne dicas to, nam 
l'evidenta konkluzo esus: ni ne pagos vi por probar solvar ol. 

AB: Ma sendependa experti dicas ke esas ja tro tarda. 

TM: Yes, takaze la questiono respondenda esas: tro tarda por 
quo? Ni havez konvinkanta pikturo dil cenaro, por ke ni povez 
regardar e judikar ol. Tala cenaro esas nefamiliara che ni. Nur 
dicar ke avioni falos ek la cielo e nukleal elektriferii explozos, 
ni bezonas savar l'imaginata sequo de eventi. Se vera, ol certe 



esos bizara komento pri la movo aden la triesma yarmilo, ke 
ni destruktos ni pro komputoro-defekto. 

AB: [ridas] Or, me questionas me, ka ni esas tante 
dependanta, e me imaginas ke ni ya esas. Omna funciono 
guverneriala direktesas da komputori, me povus mencionar 
omna alfabet-agenterio, NSA, CIA, li disfalos, anke sociala 
sekureso, la veterani-administrerio.. 

TM: Do la questiono esas: quo eventas pri la pekunio? Ka 
koncernas enorma spolio del homaro, e pro to esas poka 
intereso pri solvar la problemo, pro ke certena homi divenos 
tre richa e nulu povos sequar per la traci la komploto? 

AB: Mea propra retosituestro, Keith, ilqua esas brilanta, 
skribis plura komercala programi, e mem il havas la Y2K- 
problemo, ed il ne esas certa ke il povos solvar ol por sua 
klienti justatempe. Do ol vere esas grava problemo. Me 
recevas multa e-mesaji pri ol, e me pripensis ol, e se omno 
krulus, me ne esus certa ke to esus malajo. 

TM: Probable ni devas parolar pri krear probita subreti ube la 
dato ja simulesis. Apple asertas ke omna sua mashini esas 
Y2K-pronta.. 

AB: Ma li esas desesperanta. 

TM: Yes, me konkordas. 

AB: Ka vu havas Apple? 

TM: Kun la nomo McKenna, ka me povus ne havar Mac? 

AB: 01 esas bona mashino, Terence, ma ol similesas Betamax- 
registragilo. 



TM: Ma mea filiulo e lua amiki dicas a me, ke irgu qua ne 
lernas Unix esas feblo e perdita anmo. 

AB: Kande me dicas ulo tala me recevas odioza e-mesaji de 
Mac-uzeri. Kande ni retrovenos ni recevos telefoni. Restez 
ibe, vu havas longa pauzo Terence. Me esas Art Bell che Coast 
to Coast AM. 

AB: Me esas Art Bell kun Terence McKenna, e ni balde 
apertos la telefon-linei. Terence, nam vu habitas sur rampo di 
volkano, se ulu depresus Ctrl-Alt-Delete, ka vu esus la unesma 
qua experiencus l'efaco? 

TM: Pri la Y2K-problemo, me ekswichos mea komputoro un 
horo antee, ed enswichos ol un horo pose, e vidos kad irgu 
restas. 

AB: [ridas] To esas fakte bonega ideo. 

TM: Pri la volkano, ol esas la "diablo quan ni konocas", ol 
konstante eruptas dum 13 yari, altra-latere distanta ye 50 
milii. Ma esas bona ke to esas nia unika problemo, naturala 
problemo do ne penvaloras plendar pri ol, la volkano esas la 
volkano. 

AB: Me ne esas experto pri volkani, ma me ya kredas ke la 
danjero esas ne la lenta, konstanta nuna erupto, ma se lava- 
kupolo emersus e la tota volkano plugrandeskus til ke fine ol 
explozus, tale kreante nova insulo, ed efacante Terence 
McKenna ed omnu altra. 

TM: Or, homi habitis hike depos nur 1000 yari cirkume, e me 
kredas ke dum la historio di Havayi esis tre dramatala 
geologial eventi. Eventis Internaciona Geologiala Kongreso 



hike en Hilo du yari ante nun, evidenteso prizentesis por 
enorma submara terkruli, lokala mare-ondi de 600 metri. La 
Tero esas violentoza loko. L'asteroido-paniko lastasemane 
esis vek-alarmo. Ye omna nivelo, naturo sencese disdonas e 
ridisdonas la karto-paketo. Pro to omna okaziono quan on ne 
explotas esas ulsence okaziono por sempre perdita. 

AB: Me longe sentas ke ulu mixas la karti nun. Omnakaze, ni 
irez al telefonanti. Lineo por unesmafoya telefonanti, vu 
parolas kun Terence McKenna en Havayi. Ube vu esas? 

Telefonanto: En New York. Me pregas Terence analizar 
experienco mea. Unesme me volas questionar lu, ka DMT en 
la cerebro povas liberigesar intence? 

TM: To esas tre bona questiono. Se DMT povus liberigesar 
spontane o per volo, ni forsan havus expliko di certena tipi de 
paranormala fenomeni. Yari ante nun, kande me studiis yogo 
en India e lektis yogo-texti, me exploris l'ideo ke uzar la korpo 
kom kemiala fabrikerio por naturale facar ica aktiva 
halucinigivi, forsan explikas yogo, e me ankore kredas ke to 
esas racionoza hipotezo. Kande DMT unesme deskovresis, on 
kredis ke ol helpos ni komprenar skizofrenio, e ke certe 
skizofreniiki produktas granda quanti de DMT en sua cerebri. 
To semblis esar bona idea ma la resercho nultempe suportis 
ol. La unika resercho dum la lasta 40 yari pri DMT che homi 
esis ta da Rick Strassman e lua esquado che la Universitato di 
Nova-Mexikia, e la rezulti esis facinanta. Exemple, omnu qua 
recevis la plena dozo vidis elfi, quale me, do yen ciencala 
studio qua sekurigas la prezenteso di elfi trans ta 
farmacologiala frontiero. Ma vu havis altra questiono. 



Tel: Til lastasomere me nultempe probis ulsorta mento- 
chanjiva drogo, ma lore me probis unesmafoye marihuano. 
Mea experienco semblis diferanta kam ti da altri, e to esis 
stranja. Me askoltis vua unesma interviuvo lastayare kun Art, 
e multa elementi semblis tre familiara, exemple cintilifanta 
globi.. 

Art: Sioro, ka vu experiencis to, o ne? 

Tel: Yes, e l'experienco di irar ad altra loko. 

TM: Me kredas ke vu deskriptas l'experienco di unesmafoya 
uzanto di kanabo. L'olda kanabo-uzanto povas nur admirar 
tala virga sinapsi. Frequa uzo di kanabo socialigas e jerebligas 
ol, ma parto de kresko nun en moderna socio esas lernar qua 
drogin on povas e ne povas uzar, quale lernar onua sexuala 
stilo o politikala kredi. Uli povas drinkar alkoholaji, altri ne. 
Ula drogi esas mala por preske omnu, altri esas nenociva por 
preske omnu, ma en la kazo di irga drogo, esas spektaklatra 
eceptaji. 01 esas richa kombinuro de onua psiklogio, 
genetikala heredajo, kulturala stilo, qua drogin on selektas 
inkulkar aden sua vivo. Legi qui kriminaligas ula drogi e ne 
altri esas plusa strato de komplikeso quan ni ne bezonas. 

AB: Terence, me lektis raporto del britaniana novaji recente, I 
raportis ke la Mondala Saneso-Organizuro studiis kanabo, e 
konkluzis ke ol esas min nociva kam sigareti od alkoholaji, e 
ke la tota raporto supresesis e ne editesos, pro motivi 
komprenebla. 

TM: Omna studio pri kanabo depos 1898 atingis la sama 
konkluzo. Richard Nixon komisis studio qua atingis la sama 
konkluzo, ed omna tala studio supresesas. On questionas pro 



quo, me vere kredas ke lo esas pro l'efiko di kanabo ye 
politikal atitudi. Homi esus plu desfacile propagandebla e 
koaktebla e jerebla. Do ol esus kapodoloro por la jerala klaso. 
O segun plu maligna vidpunto, li ne povus sklavigar ni se 
kanabo esus legala. Ti qui kredas ke ni legaligos kanabo per 
ekonomial argumento trompas su. L'establisuro savas bone 
ke pro la psikoativa traiti di kanabo ol esas tante 
kontroversala. Li volas ke homi drinkez Jack Daniels e kafeo, e 
laborez quale demoni e deziregez germana automobili, e li ne 
volas ke homi repozez e juez plu bona sexuo e relatez plu 
bone kun sua ambiento e filii, segun la stilo di kanabo- 
kulturo. 

AB: Ka vu povus komentar, pri pro quo la guvernerio ne ja 
asasinis vu? 

TM: Me? [ridasj Forsan li esperas ke ulu altra agos lo. Me ne 
savas. Me kredas ke la guvernerio toleras certena nivelo de 
deskonsento. Me povas imaginar ke la kulturo-krizo tante 
foleskos, ke la guvernerio mustos dicar a sua kolegi: "Advokez 
McKenna e lua amiki!" [ridoj. Robert Anton Wilson dicis ulo 
drola, il dicis: "on devas vidar la mondo kom konspiro jerata 
da mikra grupo de preske omnepotenta homi, ed on devas 
pensar pri ta homi kom su ipsa e sua amiki". Altrakaze on 
havas perdero-cenaro. 

AB: Sklaveso-cenaro. 

TM: Yes. Do me kredas a "pronoio", lo opozita di paranoio. 

Me kredas ke realeso esas marveloza joko kreita por mea 
edifikeso ed amuzeso, e ke omnu laboras tre diligente por 
felicigar me. 



AB: [ridas] Or ni parolez kun felico nun. "Wildcard"-lineo, vu 
parolas kun la regnanto dil mondo, Terence McKenna. 

Tel: Me esas John en Las Vegas, me askoltas per Hot Talk 
105.1 FM. 

AB: Yes, sioro. 

Tel: Me volas rakontar misterioza serio de recenta eventi. Me 
havas libro pri sakra geometrio, e me ludeskis per ula formi, e 
lore me sonjis ke me esis apud edifico en centrala Manhattan 
ye 31ma decembro, ed esis grupo de kurta, larja, obskura enti 
qui portis la sama blua koloro quan vu portas, Art, en vua 
reklamo. La stranja parto esas, ke me vizitis biblioteko e 
pruntis libro pri geometrio. En la sonjo, l'enti stacis apud la 
simbolo di 31 decembro. En la libro, ta du referi esas 
adjacanta, nov-yaro ed exterterani. Me pensis, forsan esas 
ulo signifiko ibe? 

AB: Me questionez Terence pri to. Terence, to similesas la 
geometrial enti quin vu experiencis per DMT. Me interviuvas 
multa homi qui subisis Proxim-Morto-Experienci e homi qui 
subisis fizikala traumo, ed omna ta homi, Terence, parolas a 
me pri vidir geometriala shabloni e formi qui komprenigis li. 
To sonas stranja ma me ofte audas lo. Ka to relatas vua 
experienco per DMT? 

TM: Yes, ica voyaji aden plu alta loki semble demandas 
matematikala metafori. Homi qui savas nula matematiko 
pulsesas a tala metafori. William Blake, l'angla poeto, parolis 
pri la spiralo de neceseso, ed en la dekesma libro di La 
Republiko da Platon, esas parto pri la Mito di Er, ube soldato 
Er mortas od ocidesas dum milito e jacas sur la bataliagro 



mortinta dum ok dii, ed il rivivas e naracas pri to, quon il vidis 
en la Submondo, ed ol esas la maxim perplexiganta e 
marveloza texto en omna klasika literaturo. II parolas pri la 
spindelo de neceseso, ed il detalizas la proporciono dil 
ingranaji en ingranaji. Pri la telefonanto e lua sonjo, me 
kredas ke ulo probas rakontesar. L'universo probas atingar 
ni.. 

AB: Ni mustas pauzar nun, ni retrovenos balde. 

AB: Bona matino ad omnu, Terence McKenna esas kun ni, me 
esas Art Bell. Ka vu rimemoras Michael Dukakis, Terence? 

TM: Yes, kad il ne kandidatesis por ulo? 

AB: Yes, por la prezidanteso. II facis stulta filmo di su ipsa en 
militala tanko, ka vu rimemoras to? 

TM: Yes. 

AB: En la debati, Dukakis esis nekapabla respondar, kande ulu 
questionis lu, kad il favorus la morto-puniso se ulu ocidus lua 
spozino. Do me havas Dukakis-atra questiono por vu: Kara 
Art, vu e sro McKenna parolis pri nia atitudi pri sexuo, e ke ni 
devas esar plu quale Francia. Se la prezidanto di Francia havas 
amoratino, nulu sucias pri to. Ka viri havas tante apertita 
mento pri sua propra spozini? Quale vu respondas, Terence? 

TM: Or, me esas nemariajita, ma me probos respondar. Se me 
havus spozino e la Usa-prezidanto kopulacus kun elu, me 
supozas ke quale Hillary me havus "ticket to ride". Me 
intencas, ke lo esas personal afero porta homi, kondicione ke 
lo ne efektas la funciono dil guvernerio, segun me lo esas 
trivialigo. Kande on lektas pri la prezidanteso di Harding, to 



esis sat kontroversala, e pri la tarda Romana Imperiestri, 
mem plu skandaloza, Art. 

AB: Este de le "Rockies", vu parolas kun Terence McKenna. 
Saluto, ube vu esas? 

Tel: West Haven, Connecticut. 

AB: Questionez. 

Tel: Terence, ni bezonas ne mentio-detektili, ma vereso- 
detektili. 

TM: Forsan ni bezonas bovofeko-detektili. 

Tel: Ka vu audis pri l'ideo da Timothy Leary pri inteligenteso 
quadratigita? 

TM: Quo esas vua questiono pri to? 

Tel: Se on egardas 120 IQ kom 1, e 60 IQ kom 0,5 e 240 IQ 
kom 2, on quadratigas ne nur l'inteligentesi, ma la difero inter 
li anke. Do se on esas quarople tam inteligenta kam ulu altra, 
ed on uzas substanco, on povus divenar 16-ople tam 
inteligenta kam ta persono. 

TM: Yen plu glata metaforo. Dum ke la savo-sfero 
plugrandeskas, la surfaco de ignoro necese plugrandeskas. 

AB: Weste de le "Rockies", vu parolas kun Terence McKenna 
en Havayi. 

Tel: Saluto. 

AB: Saluto, ube vu esas? 

Tel: Me esas en Salt Lake City. 



AB: Salt Lake City, bone. Ekswichez vua radio e questionez, 
sioro. 

Tel: Me volas questionar Terence, quon il pensas pri la 
koncepto di lineara tempo, e pro quo homi insistas ke omna 
tempi esas sama? 

AB: Terence, quon vu dicus pri la naturo di tempo? Me parolis 
kun fizikisto recente, qua sugestis ke tempo esas absolute nia 
inventuro. Unesme esis nulo, lore un kozo, pose du kozi, e 
kande du kozi existis ni bezonis tempo, por mezurar quale 
l'una movis kompare l'altra, la disto dil una del altra, e tempo 
ne existas ecepte ke ni mezuras ol. 

TM: Or, ne-existo esas filozofiala kredo. Segun me tempo esas 
kulturala koncepto, altravorte kulturi kreas diversa-sorta 
tempi, quan li perceptas kom l'unika tempo-sorto. Lineara 
tempo emersis dum la lasta mil yari pro l'adveno di imprimo, 
preciza tempo-mezuro en la Westo, etp. Pro kultural acidenti 
ni kredas ke esas nerealigita futuro, streta prezento, e 
memoro-mondo quan ni nomizas la pasinto. Ni ne remarkas 
ke ni omna havas diferanta pasinti ed iras vers diferanta 
futuri. Ka tempo en la fizikala senco esas reala? Me ne esas 
experto, ma semblas a me ke la duesma lego di 
termodinamiko furnisas tempo per "flecho". Pluse ca 
antigravitala forco qua pluforteskas anke semblas furnisar 
tempo per flecho. Se ta forco pluforteskas dum tempo, to 
implikas ke tempo esas reala. Segun me tempo esas en sorto 
de fluktuanta topologio, e nia tempo-modeli faliis pro ke ni 
tro entuziasmoze embracis probableso-teorio. Probableso- 
teorio erore asertas ke on facas serio de mezuri, e lore dividas 
per la nombro de mezuri. Altravorte, kande on facis la mezuri 



ne importas. Me kredas ke probableso fluktuas ye multa skali. 
Se on studias probableso-teorio, on unesme lernas ke chanco 
havas nula memoro, altravorte jeto di monetopeco ne 
influesas dal antea jeti, ma nula hazardo-ludero kredas to. 
Experienco montras ke se esas serio de facii o reversi, on 
devas ludar tasinse. To indikas universala tendenco vers 
probableso-fluktuo, e per ta tendenco l'universo skultas su 
aden sempre plu alta formi. To ne esas la Darwin-teorio di 
evoluciono, ol esas teorio ke existas ulsorta atraktivo en la 
futuro qua formizas procedi e tiras ni, quale fero-partikuli 
koram magnetala feldo, tra historio. 

AB: On povas mem observar, Terence, mikrokosmo di to en 
onua propra vivo. Altravorte, se "facio" signifikas ke ulo bona 
eventos en onua vivo, ni travivas cikli ube nulo mala eventas, 
e lore ni frapas muro e serio de reversi, ma me ne komprenas 
pro quo. 

TM: Or, vu dicis ke ni vidas to mikrokosme en nia propra vivo. 
Ni vidas ol en historio, ni vidas ol en la historio dil Tero, ni 
vidas ol ye omna skalo ube ni definas tempo, til kelka minuti 
o milisekundi. Ulsence ni mustas swichar lensi kande ni 
regardas naturo, e probableso-teorio duktas onu de tota 
ignoro til nebuloza pikturo. Lore se on atencas tempo, e 
propozas plu komplexa modelo kam ke tempo esas simple 
nevarianta, lore cetera naturo esos sencoza. Ni komprenas 
socii, procedi e tale plus. 

AB: Quale on perceptas tempo kande on uzas DMT? 

TM: Eventas longesko di tempo, ma lo interesiva esas ke ol 
nultempe repetas su, to esas bizara. Do se on uzas ol ye frua 
evo, me unesme fumis DMT kande me evis 20 yari, me 



sempre semblas rievar 20 yari. Pluse on sentas ke on havas 
fetala korpo-proporcioni, ke onua kapo esas grandega 
kompare onua torso. Me rimemoras DMT-"trip" du yari ante 
nun kun du mulieri elqui sidis opozite me, e duminstante me 
apertis mea okuli, e ta mulieri evis forsan 25 yari, ed un ek li 
retroiris en tempo e ridivenis puero. Che l'altra muliero, elua 
hari blankeskis, elua jenjivi retraktis, lo esis astonanta. Me 
dicis nulo a li, ma me sentis ke me regardabis tempo 
retroirante ed avanirante samtempe. To esis leciono por me. 

AB: Ho, to esas remarkinda naraco. Lineo por unesmafoya 
telefonanti, vu parolas kun Terence McKenna. Saluto, ube vu 
esas? 

Tel: Me esas en Silver City, Nova-Mexikia. Terence, ed Art, 
bona matino. Ni interrenkontris kin yari ante nun che 
botanikala konfero, me esis la klinikala herboristo ibe. 

TM: Yes, to esis marveloza tempo en la pluvo-foresto.. 

Tel: Me ankore laboras pri la planti. Me havas du questioni. 
Unesme, quon vu opinionas pri la mutacanta virusi e bakterii 
cirkum la mondo? Duesme, kom herboristo me konsideras 
omna formi de medikamento, halucinigiva, botanikala, 
homeopatiala. Ka vu savas ulo pri aeroliti uzata kom 
medikamento. Aerolito qua falis en Australia en 1969 
kontenis multa organika molekuli qui ne trovesas sur Tero. 

AB: On anke forsan questionus, ka la virusi e bakterii livresas 
dal aeroliti. 01 esas tre bona questiono, Terence. Ni havas 
multa virusi qui atakas ni, e nia habileso kombatar oli 
diminutas. Quo eventas? 



TM: Or, ni perturbas habiteyi qui nultempe perturbesis, en la 
pluvo-foresto, en la tropiki, ni eniras loki ube homi nultempe 
habitis, e renversas li, e naturo kontreluktas. To esas 
problemo. Pluse vu mencionis, Art, ke esas minoritato de 
ciencisti qui kredas ke virusi etp. livresas a Tero de extere, 
exemple Plagues from Space, ta libro da Fred Hoyle, esis tre 
interesiva. II korelatis plura epidemii kun la paso da Tero tra 
kometala veli etp. Do ne astonus me se la bioto dil Tero 
rinovigesus per materio de spaco, e me kredas ke la interna 
sunala sistemo divenas plu aktiva. Esas multa materio ibe e to 
esas inkubo por la ciencal e milital komunesi.. 

AB: Fakte, Terence, li ne komprenas lo. Objekti falis en 
Grenlando, en El Paso, en Colorado, en Georgia, en la Bayo- 
Areo, kun nul astronomial expliko, e qua savas quon oli 
adportas? 

TM: Yes, to esas problemo. Me lektis pagino en l'interreto 
qua montris la nombro de objekti en la interna sun-sistemo, 
superpozita sur l'orbiti di Venuso e Tero, ed ol esas esamo. 
Semblas ke koliziono esas neevitebla, esas nur questiono di 
kande. 

AB: Lo esas omna questiono di tempo, Terence. Ni pauzas 
nun, e ni retrovenos balde. 

AB: Terence McKenna esas hike nun dum la frua matino, ne 
tam frua por lu en Havayi. Segun Dave, la prezidanto devis 
dicar lo sequanta a Kongreso: "Membri di Kongreso, usani, 
me kopulacis kun elu. La sola mulieri en D.C. kun qui me ne 
probis kopulacar esas mea spozino, Reno, Albright, precipue 
pro ke eli esas kelke tro olda por mea gusto. To ne implikas ke 
me ne aprecias Hillary. Sen la glacio-aquo qua trafluas elua 



veini, me esus laboristo en Arkansas. Do por klarigar: me 
evitis la konskripto, celis FBI-dokumenti, fumis marihuano, 
establisis nova Koreana alo en la Blanka Domo, e sizis omna 
kulo qua eniris la Ovala Kontoro." Se la prezidanto dicabus to, 
quala esabus la reakto, Terence? 

TM: Or, me audis lua diskurso, e me kredis ke ol esis versiono 
di to [rido]. 

AB: Lineo por unesmafoya telefonanti, vu parolas kun 
Terence McKenna. Saluto. 

Tel: Saluto. Me esas Jeff en Los Angeles. Me evas 50 yari nun, 
e me experimentis per DMT kande me esis yuna. Ka vu dicas, 
Terence, ke vu itere experiencas la sama "trip"? To ne esis 
mea experienco. 

TM: No, me dicas ke me iras al sama loko itere. Altravorte ol 
havas unika karaktero, ed ol esas sama omnafoye por me. 

Tel: Or, me ne iris al sama loko, l'experienco che mea esis 
halucini, o forsan distordi. Dum mea experienco per LSD, me 
ipsa nultempe subisis mala "trip". Homi qui subisas mala 
"trip" per LSD esas ti qui ne esas stabila. 

TM: Yes, me konkordas. Me ja dicis ke psikadelikaji dissolvas 
frontieri. To esas bona por la maxim multa homi, ma ne por ti 
qui esas nestabila. Ta homi tote ne esas kandidati por 
psikadelikaji. Me egardas psikadelikaji kom psikala ed atletala 
voko, quala oceano-kayakago o roko-klimo. On bezonas 
konocar sua utensili, sua teritorio, on havas kolego-sistemo, 
ed on esas fizikale e mentale preparinta. Pro to me 



objecionas kontre la koncepto di amuzala drogi. To esas nur 
moyeno por vendar "speed" en noktoklubi. 

AB: Bone, Terence. "Wildcard"-lineo, vu parolas kun Terence 
McKenna en Havayi. Ube vu esas? 

Tel: Saluto, Art, Terence. Me esas Bob en Oregon. Komputori 
kom koncianta enti, kande on egardas la profundeso di nia 
percepto, exemple studiis la percepto da homi di signali de 
Tero. Quale on povas pozar to omna aden komputoro? 

TM: Or, segun me la koncepto dil kolektiva nekoncio, 
enunciita da Karl Jung dum la frua 20ma yarcento. Jung e 
Freud deskovris ke la mento havas reverso, qua povas 
expresar su nur dum sonji, e semblas primitiva e luktema, 
tenebroza peizajo. Li probis trasar mapo di ol. Nun se ni 
divenos planetala ento, ni ne havos la luxo di nekoncianta 
mento, to akompanas la simio-fazo di homala kulturo. Do 
venas la prosteto di teknologio, ke omna nia memori, e nia 
cienci, e nia projetala habilesi esas deskargebla aden 
teknologial objekto qua esas quaze nia filio, o nia amiko, o nia 
kompano en la historial aventuro. E to kreesas da homi qui 
lernis la reguli dil nekoncio dum la 1960a yari, grandaparte 
per psikadelikaji, e nun povas krear kultural objekto, 
l'interreto, qua lumizas la nekoncio. Me kredas ad informo. 
"Savez la vereso ed ol liberigos vul". Or l'interreto apertas 
l'avenui a vereso por plu multa homi, plu rapide kam antee 
dum historio, e to ne projetesis dal jerala klaso, o la nacion- 
stato, o la korporacional eliti. 01 esas latero di lia teknologio 
quan li ne previdis. 

AB: Fakte l'interreto kreesis da nia propra guvernerio. Ka 
segun vu li genitis sua maxim mala enemiko? 



TM: Ulsence li kreis sua sucedanto. Li superiris su, kande li 
konstruktis reto qua povus transvivar nukleala milito, li kreis 
multacentra, dinamikal organismo qua vivas per informo. Ed 
ol rapide difuzesis al universitati, a la penso-tanki, e pretere al 
korporacioni, e preter to a vu e me. E nun ol esas tante 
ankragita en la vivo di globala kapitalismo ke la nacion-stato 
esas senpova. Kande esas problemo, la mondala korporacion- 
stato esas kapabla direktar l'interreto e quale ol uzesas. 

AB: Este de le "Rockies", vu parolas kun Terence McKenna. 
Saluto, ube vu esas? 

Tel: Saluto, me esas Byron en Shreveport, Louisiana. Art, me 
prizegas ica programo, me deskovris vu camonate. 

AB: Quale me dicas a homi, ol esas diferanta. 

Tel: 01 certe esas, sioro. Aparte por ni qui laboras dumnokte, 
e dum nia libera nokti ni ne povas dormar, do co esas 
marveloza. Yen questiono por Terence. Kande Terence dicis 
ke l'universo probas atingar ni, to pensigis me. Kande me esis 
studento me studiis filozofio, e me questionis mea profesoro: 
Sioro, ka shabloni irgatempe venas a vu? Or, de tempo a 
tempo vorto, neordinara vorto salias a me. Lore, plu tarde 
samadie o nextadie, ta sama vorto itere salias a me. E 
nextadie, altraloke. Me pensis, forsan ulo probas dicar a me 
ulo. Pos monati lo sama eventas per altra vorto. Me nomizis 
ica fenomeno "shablono". Terence, ka segun vu extera 
inteligenteso probas atingar ni? 

AB: To forsan ne esas profunda filozofiale. Exemple, se on 
kompras nova automobilo, Chevy Nova. Ante to on ne vidis 



tasorta automobilo, ma pose on vidas oli omnaloke [rido]. 
Terence, quon vu dicas? 

TM: Or, Jung havis koncepto "Sinkroneso". To esas la 
semblanta koincido di mentala stando kun evento en l'extera 
mondo. Exemple on promenas alonge la strado pensanta pri 
Sro. Fishman, a qua on debas pekunio, e subite esas fisho sur 
la strado avan onu. To esas "sinkroneso". Segun Jung esas 
sorto de senkauza konekteso, e ke tale la nekoncio probas 
komunikar, per apudpozar pensi kun eventi qui semble 
relatas li. Sinkronesi povas pluofteskar, kande ni travivas 
spiritala krizi, od ebriesas pro drogi exemple, li povas 
multopleskar, til ke la tota monda semble probas komunikar 
ulo ad onu. Psikologi nomizas ol "grandiozeso-iluziono", ma ol 
esas tre potenta, e multa chiniana filozofio fondesis sur 
agnoskar ica sinkroneso inter mento e naturo. 

AB: Do kande on vidas ta fisho, anhelanta e mortanta sur la 
strado, kad on plezesas? 

TM: Or, me havis mortinta fisho en mea imajo. 

AB: Weste de le "Rockies", vu parolas kun Terence McKenna. 
Saluto, ube vu esas? 

Tel: Me esas en Sacramento, Kalifornia. Terence, segun vu 
quo esas la senco di nia vivo sur Tero? 

AB: Marveloza questiono. Qua esas la maxim bona questiono 
quan la homaro povus pozar a su? 

TM: En klasika filozofio on questionis: qui ni esas? de ube ni 
venis? adube ni iras? Omno fluas de ta tri questioni. Singla 
duktas al altra. Me probis respondizar la duesma questiono e 



propozis teorii pri ol. Per examenar mea korpo e cerebro per 
drogi e medito ed analiziva penso me probis respondizar 
l'unesma questiono. E la granda senresponda questiono esas 
la triesma. Quo esas la destino dil homaro? Ka ni esas epizodo 
en la biologio di ca planeto, o ka ni konstruktos Edeno alonge 
la Lakto-Voyo, e de ibe destino mem plu granda. Ni ne savas 
quanta inteligenteso existas en l'universo, ma ni certe savas 
ke ulo emersis sur ca planeto en nia speco, quala nulo altra 
en naturo. 

AB: Ka forsan ni esas nur virtuala makulo sur la vizajo di 
realeso? 

TM: Se per "virtuala" vu intencas ke ni esas en ulsorta 
artificala simulo.. 

AB: Yes.. 

TM:.. ke ni esas molvaro, takaze la questiono esas: da qua? e 
por qua skopo? Mea vivo tante similesas rakonto, ke me 
konstante questionas me: qua skribas ico? [rido] Qua 
konceptis me? Qua konceptis Art Bell e konversigis ni tale 
koram 22 milion homi? To ne eventas en realeso, to eventas 
en arto, en bela arto. Do me volas savar, quo esas la jenro, e 
qua esas l'artisto, e qua pagas por ica produkturo? 

AB: Lineo por unesmafoya telefonanti, vu parolas kun 
Terence McKenna. Saluto. 

Tel: Saluto Terence, saluto Art. Unesme, me experiencis DMT, 
exter Usa, experienci tre simila kam ti da Terence. Me anke 
uzis tri grami de psilocibino-champinioni, rituo-maniere, me 
unesme konfesis, me pregis.. 



TM: Or certe energio sequas atenco. Dum ke oli radikale 
efektigas la mento, li esas fizikala drogi qui eniras onua korpo, 
do ne manjir dum 4-6 hori, ne recente manjir Big Mac, od 
antibiotiko, esas evidenta, racionoza regulo. 

AB: Bone, ni mustas pauzar. Terence McKenna esas mea 
gasto camatine, me esas Art Bell. Del Alta Dezerto meze dil 
nokto, ico esas Coast to Coast AM. 

AB: Saluto e bona matino ad omnu. Terence McKenna esas 
hike kelke plu longe. Yen interesiva faxuro: "Komputori 
nultempe divenos su-koncianta, oli apene funcionas! Me 
programizas oli e desegnas lia molvaro, e se vu vidus la 
molvaro, vu ne sucius pri la Y2K-problemo. Fakte, se la 
interreto divenus su-koncianto, olua unesma ago esus efacar 
Windows 95." Ka to esas l'atitudo di un programizisto qua ne 
komprenas la situeso? 

TM: Or, me rekomendus a tala persono, ke lu serchez vorti 
quala "superinteligenteso, artificala inteligenteso", e lektez 
artikli en la reto. Me ipsa ne havas la sam experienco. Me ne 
povas rajuntar l'evoluciono di molvaro. Til nun nulu probis la 
kapablesi dil hardvaro. La falio esas che la molvaro-skribisti. 
Ma se on regardas la laboro da Bruce Damer, la Singulareso- 
retopagini, la pagini pri artificala inteligenteso, la 
transhomalista-retopagini.. 

AB: Ka la reala revoluciono ne komencus per nanoteknologio, 
la mashini sive su-kopias, sive skribas sua propra molvaro? 

TM: Or, to esus un revoluciono. Altra, plu balda, esas kande 
omno esos enplantacita, tale ke ni ne sentas komputoro kom 



mashino, ni sentas ol kom kapableso di nia propra mento. To 
eventos. 

AB: Este de le "Rockies", vu parolas kun Terence McKenna. 
Bona matino, ube vu esas? 

Tel: Me esas Bill en Wisconsin. Vi parolis pri la fisho sur la 
trotuaro. Me experiencis LSD kom parto di experimento dum 
la 1970a yari, e ni darfis injektar tri boteli de Sandoz-LSD o 
100 mg. Depos lore me subisis centi de experienci quala la 
fisho. Yen un ek li: me pruntis 35 dolari de mea amikino por 
riobtenar mea motorobiciklo dum la 1970 yari. Lore me vidis 
licenco-plako: UIO 35 [rido]. 

TM: To esas perfekta exemplo! 

Tel: Realeso semble chanjas dum ke on marchas e pensas.. 

TM: Segun me to esas indico ke cienco e fiziko e kemio e tale 
plus indijas ulo. Vu esas persono en rakonto. Tala koincidi ne 
eventas en la mondo di ordinara probableso e fiziko. Ma la 
rakonto da qua? Kad ol esas vua rakonto, o ka vu esas 
karaktero sur pagino 220? E kad on povas divenar l'autoro dil 
rakonto? 

Tel: Me ya esas l'autoro kelkafoye. 

AB: Danko, tre bona questiono. Lineo por unesmafoya 
telefonanti, vu parolas kun Terence McKenna. Saluto. 

Tel: Me experiencas interna biologiala procedo, forsan 
naturala produkto di DMT, qua kapabligas me enirar longa 
fluo-koncio, kun lucida sonji, sinkroneso.. 


TM: Or ni parolis antee pri yogo.. 



Tel: Me askoltis dum du hori e ne deskonkordis kun mem un 
vorto, ecepte forsan vua introdukto Art pri la Blua Sandoz. 

Ma vu mencionis probableso-teorio, to esas quantum- 
mekaniko e nelokaleso, e la geometriala strukturi pri qui vu 
parolis.. 

TM: Ni mustos komprenar ke psikadelikaji e quantum- 
mekaniko interrelatas. La cerebro esas la perfekta 
instrumento por explorar tala bas-energia standi. Yogo, 
shamanismo, psikadelikaji, ne per la metafori di moderna 
cienco, ma per metafori de altra kuntexti. Ma cienco future 
uzos la cerebro kom instrumento, e renuncos objektaleso 
kom naiva pozitivista nociono, e ni exploras eso per omna 
moyeni quin ni disponas, chefe farmacologiala e kemiala. 

AB: E per la ciencala paradigmo on ne progresas, ka vera? 

TM: Vera. Ciencisti ne studias drogi de-interne, ma per 
studiar oli de-extere li saveskas nulo pri li. Do on havas 
situeso dil Nova Vesti dil Imperiestro. Bona ciencisti simple 
uzas la drogi ma ne revelas lo. 

AB: Do por esar tam publika pri lo kam vu, on mustas trovar 
fora monto en Havayi, e divenar o quaze divenar ermito? 

TM: To esas justa. Per divenar fizikal ermito me darfas havar 
estrado en ciberspaco. 

AB: "Wildcard"-lineo, vu parolas kun Terence McKenna. Bona 
matino. 

Tel: Bona matino. Me telefonas de KHVH Honolulu. 


AB: Honolulu? Ho, quala voyo! 



Tel: Terence, ka vu esas sur la Granda Insulo, nam segun la 
Nov-Epokisti ol esas energio-vortico. On havas volkano qua 
esas anke havayiana deino.. 

TM: On ne mustas esar sentiva por perceptar ke la Granda 
Insulo esas energio-centro. Ni havas la maxim granda volkano 
dil mondo hike, en la Pacifika Oceano. Ni sentas ni protektata 
dal volkano. 01 depozas multa merkurio-vaporo aden l'areo, e 
chipigas l'imoblo, e deturnas la turisti [rido]. 

Tel: Ka vu prizas habitar ibe? Me remarkis sur mapo ke la 
Granda Insulo esas direte opozita la Piramidi di Giza, altra 
energio-vortico. 

TM: Lo interesiva pri la Granda Insulo esas ke ol jacas ye 19° 
30' norde, la perfekta loko por studiar la cieli di Mexikia, do 
me amas to. 

AB: Bone, este de le "Rockies", vu parolas kun Terence 
McKenna. Ube vu esas? 

Tel: Me esas en Minnesota, Art. Me askoltis vu dum un yaro. 
Me probis telefonar dufoye e sucesis. Me olim abonis High 
Times, e dum la 1970 yari esis artiklo pri plu kam 150 varianti 
de "indica"-kanabo de Havayi. Ka segun vu to esas vera? 

TM: To forsan esis vera lore dum la 1970a yari. 

Tel: Me olim habitis Norda Kalifornia e me experiencis alta- 
qualesa kanabo. Altrateme, yaro ante nun me subisis kirurgio, 
e me pensis ke mea vivo lenteskis e finis. Pos risanesko, homi 
ridetas a me. 


TM: Intuico esas intuico e bruiso esas bruiso. 



AB: Bone. Weste de le "Rockies", vu parolas kun Terence 
McKenna. 

Tel: Me esas Phil e me askoltas per 610 KONA. Terence, ka vu 
havas informo-letro disdonebla? 

AB: Ka vu komunikas per moyeno altra kam l'interreto, 
Terence? 

TM: Nur per interreto. Me havas libri e me interviuvesas ofte. 
En l'interreto esas multega materio da me, ofte publikigita da 
altri, do danko a li. Esas multa Terence McKenna en 
l'interreto. 

AB: Or, vu mencionis hiperspaco, vu mencionis 19 gradi. Ka vu 
askoltis Richard Hoagland e lua diskuti pri hiperdimensionala 
fiziko? 

TM: Ho yes Art, ma la problemo esas ke me konocis tala 
personi tro longe. Me ludis pokero kun lil [rido] 

AB: Bone. "Wildcard"-lineo, vu parolas kun Terence McKenna. 
Ube vu esas? 

Tel: Me esas en Captain Cook, Havayi, cirkume 300 metri 
norde de 19,5. Me volas questionar Terence, du questioni, 
l'unesma pri kanabo, e duesme me volas dankar lu. II voluntis 
esartesto en mea proceso pro kanabo-uzo. Quon Terence 
opinionas pri la fakto, ke kanabo esas kontre-lega en Usa? 

TM: Segun me esas detrimento dil ciencala komuneso, ke ol 
ne retroluktas kontre tala legi. Dum la Mezepoko medicino- 
studenti furtis kadavri por agar disseki, interdiktita dal 
eklezio. Ube esas la kurajo di cienco nun? 



AB: La respondo Terence esas ke li timas. Nia tempo finas. 

Nur un plusa questioneto: un ek nia employati jus retrovenis 
de Havayi, Honolulu. Segun lu l'insulo esas tante sika, ka to 
esas vera? 

TM: Yes, pro El Nino. Nun ni recevas febla pluvo. Ma ti qui ne 
konservis aquo e la kafeo-kultiveri sufras. 

AB: Ho, to esas preske neimaginebla se me retropensas a 
mea tempo sur Maui. Terence, quala marveloza interviuvo, 
ed ecepte poka interrupti, vua nova telefon-sistemo 
funcionas. Terence, bona nokto. 

TM: Esis granda plezuro parolar kun vu, Art. Bona chanco. 

AB: E kande me vizitos Havayi, me volas vizitar vu, ka bone? 

TM: Ni havas gasto-chambro porvu. 

AB: Esez sorgoza, mea amiko. To esis Terence McKenna. Del 
Alta Dezerto, me esas Art Bell. Bona nokto. 

Marto 1998 

che Coast to Coast AM 

(Tradukita da James Chandler.) 

Epilogo: Terence McKenna mortis tro frue pro cerebro- 
tumoro en aprilo 2000. II evis 53 yari. Art Bell mortis en aprilo 
2018. II evis 72 yari. 



